qundao/data-zh-poetry huggingface dataset:
送韩宗鲁之任深州
作者：谢一夔
朝代：明

分符出守羡奇才，三载金门献绩回。十里红亭供祖帐，一尊绿酒醉离杯。鹍鹏风翮云霄近，骐骥霜蹄道路开。好为吾皇覃雨露，莫教一物困尘埃。
醉轩
作者：谢一夔
朝代：明

伊人美风流，襟度殊潇洒。陶然天地间，日日竞杯斝。长鲸吸百川，银潢恣倾泻。籍糟枕曲余，不至刘伶下。举世皆醉徒，谁为独醒者。酣来卧轩中，忘情向林野。
金太子允恭林檎图
作者：谢一夔
朝代：明

太平宏开端本堂，黄帘绿幕春昼长。宫辰讲罢有清暇，丹青点缀分毫茫。须臾写出文林果，荷叶盘乘两三颗。浅绿波涵翡翠摇，轻红雾湿胭脂堕。人间回首几百年，昔时台榭飞寒烟。豪华富贵不复见，空遗图画仍流传。
题墨竹
作者：谢一夔
朝代：明

东吴有客善写竹，意态清贞貌如玉。妙笔能参造化机，聿见新飙起寒绿。半窗风雨连晴阴，静听萧萧疑有声。纤枝瘦叶人易识，虚心直节谁能明。空蒙烟雾森昼晦，知君见此精神会。林壑忘形共结盟，天寒岁暮长相对。
题山水图为刘上舍作
作者：谢一夔
朝代：明

好山高耸华千丈，迭嶂层峦屹相向。依稀五老接匡庐，恍惚云门连雁荡。近浓远淡半有无，巑岏怪石迷苔芜。一湾流水湛清碧，四时云气常模糊。何人结屋山之麓，尽日关门甘隐伏。半点红尘不到来，抱膝长歌紫芝曲。
题画为陈太守本深
作者：谢一夔
朝代：明

青山一带云漠漠，天外峥嵘耸崖崿。平坡漂渺接郊原，远树阴森倚林壑。诛茅结屋两三间，翠屏相对心长闲。疏篱曲径颇幽辟，小桥流水鸣潺湲。神仙地位何萧爽，玉笋瑶琴露仙掌。骚人闭户恣哦吟，野客携筇自来往。乃知画者天机精，经营位置须臾成。飞湍怪石胸次出，孤峰绝岸毫端生。恍如匡庐连五老，又似清原白鹭好。人间此景如可求，吾将解绶归来早。
题群鸟
作者：谢一夔
朝代：明

江南二月春光好，到处园林胜琼岛。绯桃几树灿明霞，绿竹数竿拂晴昊。幽禽对对何处来，飞鸣饮啄闲徘徊。暂向林间结朋友，终期天际朝蓬莱。林郎画史鸣当世，挥毫幻出天然趣。我时一见为品题，绞绡满幅江南意。
题茂叔观莲
作者：谢一夔
朝代：明

先生襟度何潇洒，霁月光风妙无价。为爱莲花君子风，镇日顾之乐闲暇。中通外直何亭亭，不枝不蔓花明明。游泥不染水云黑，熏风远递天香清。先生岂是真爱莲，为爱其中别有天。红苞霞抹胭脂淡，翠盘雾滴珍珠圆。吁嗟先生之风有如此，披图一见心油然。
风木轩为南昌太守任肃
作者：谢一夔
朝代：明

禄养亲不逮，孝子宁无情。悲风飒然至，萧骚庭树声。感兹思返哺，戚戚哀慕并。深恩未能报，此恨何由平。伤心不忍听，涕泪沾长缨。
骢马行春
作者：谢一夔
朝代：明

春台熙熙春风和，私门桃李蔓薜萝。豺狼当道狐狸多，观者屏息谁敢诃。忽听路人尽惊喜，报道绣衣骢马至。骢马来何许，天闲十二龙媒所。殿前分遣巡一方，遍历畏途尝险阻。骢马向何去，直到阴崖尽头处。却恐贫民不见春，爬搔痛痒慰辛苦。马行东马头，罗拜皆疲癃。平反疑狱知多少，笔底造化天无功。马行西五更，带月初闻鸡。一鞭斥逐驽骀去，小儿拍手欢声齐。马行南观风，问俗时停骖。清河不遂二天愿，昌邑应无莫夜参。马行北昂藏，铁面飞霜雪。先声到处欲埋轮，赴愬远来多卧辙。骢马行，骢马行，行春不是逞光荣。要令物物尽得所，来往春郊不敢停。返辔归来见天子，彤墀奏对天颜喜。安得处处巡行皆似君，坐令四海同在春风里。
鳌溪归乐
作者：谢一夔
朝代：明

未及稀年蚤挂冠，急流涌退似君难。数茎发为忧民白，一寸心缘报国丹。锦诰便蕃褒政善，芳名藉甚着朝端。鳌溪溪上多幽趣，明月清风取次看。
关岭马跑泉
作者：谢三秀
朝代：明
体裁：五言律诗

绝壑耸丹梯，雄封百二齐。涧飞千尺雪，壁守一丸泥。萝蔓牵猿臂，泉源出马蹄。关山愁极目，烽火夜郎西。
哑泉
作者：谢三秀
朝代：明
体裁：古风

人云哑者泉之忒，我云哑者泉之德。早知世上如流口，何不一歃长嘿嘿。
城南江亭
作者：谢三秀
朝代：明
体裁：古风

旦发虹梁门，暝投渔矶路。春水半篙绿，褰裳不可渡。溪深烟复深，遥遥辨庭树。
夜集薛葵轩明府西岩
作者：谢三秀
朝代：明
体裁：五言律诗

曲磴穿丛筱，风烟忆武陵。饮能齐阮籍，啸或似孙登。投辖留山客，呼船送岳僧。江城无堠火，薄暮见渔灯。
晚泛萧湖寻宋人虞仲房石壁
作者：谢三秀
朝代：明
体裁：古风

川光郁初霁，野航恰受客。天空断雁哀，水落寒沙积。绝峡响飞泉，飘飖疋练白。凉叶不禁霜，枫林还槭槭。辍棹湖之阴，突兀见瑶碧。恍疑太始雪，拔地起百尺。登眺极人目，了了晰阡陌。胡为水穷处，乃有此奇石。昔闻避地者，于焉卜其宅。爱兹云木秀，重以岩潭僻。靡旦匪兰桡，或时仍柘屐。遗咏蚀苔纹，风流已陈迹。高躅杳难攀，我来徒惋惜。商飙增暮寒，旨酒若为适。兴尽鼓柁归，沧浪黯将夕。
洞庭夜泊石门对月
作者：谢三秀
朝代：明
体裁：五言律诗

平湖涵霁景，凉月漾晴晖。树极长天尽，云归别岛微。灯前秋社燕，梦里故山薇。谁念沧洲客，飘零未授衣。
浔阳江上望匡庐
作者：谢三秀
朝代：明
体裁：古风

落日半衔江上峰，峰峰矗若青芙蓉。香炉五老在咫尺，令人一见开心胸。昔贤馀韵满中谷，社里莲花洞门鹿。耳根万马呼天风，无乃悬岩泻秋瀑。冥探未暇客愁生，徙倚篷窗空复情。不如觅枕且高卧，呼儿为诵琵琶行。
焦溪雨渡
作者：谢三秀
朝代：明
体裁：五言律诗

远岸平芜绿，寒流似若耶。雨深人唤渡，春老客思家。野葛牵青蔓，溪藤落紫花。浮名是何物，漂泊又天涯。
蛮娃曲
作者：谢三秀
朝代：明
体裁：乐府曲辞

蛮娃出户筠筐随，琇子穿环帕裹颐。东邻女伴竞相逐，四月深山采葛时。葛叶凄凄葛藤绿，挼葛为丝给春服。经丝易脆纬丝柔，裂指犹嫌䌟不速。破窗风急寒灺生，流黄轧轧无停声。织成未敢问刀尺，明日输租应到城。到城杼轴归公府，吁嗟蛮娃亦良苦。君不见北里春风歌舞人，曲罢罗裳弃如土。
西庵径中万竹翛然喜而赋此
作者：谢三秀
朝代：明
体裁：五言律诗

负杖入深竹，一盘仍一盘。邻僧分路去，野客到门看。不雨夜尤绿，无风夏已寒。素琴多远思，宜对此君弹。
辰阳晚泊
作者：谢三秀
朝代：明
体裁：五言律诗

春流似建瓴，春色晚冥冥。溪菜盘餐滑，江鱼匕箸腥。月来沙渐白，烟敛树犹青。渔父方舟处，闻歌愧独醒。
送吴使君摄八番郡事
作者：谢三秀
朝代：明
体裁：五言律诗

才子飘零久，今看治郡功。地当三楚尽，山到八番雄。词赋霜毫里，桑麻露冕中。孤城饶吏隐，解带听松风。
郭外看春山集任去疵斋头作
作者：谢三秀
朝代：明
体裁：古风

花信风高绣幕垂，墙东深树语黄鹂。向夕张灯留客处，漫空飞絮困人时。春寒侧侧春衣薄，隔水流云度幽阁。小史红牙按柘枝，细君绿醥浮桑落。陶然浅饮亦沾醉，眼底几人能得意。不如棐几看南山，镜里芙蓉写烟翠。
题赵文度画西溪梅花
作者：谢三秀
朝代：明
体裁：七言绝句

欲雪不雪天凄凄，南枝北枝开渐齐。因访梅花过桥去，始知春在西溪西。
与王道坚醉忆往事戏联懊恼歌
作者：谢与思
朝代：明

筵当玳瑁堕片月，■拍回旋昼飞雪。朱樱半绽莺涎销，文犀高绾鸦翎绝。金壶桑落灰香波，鹤燄铜龙漏水多。渴虹瞰川一长吸，彩云乱落秋山阿。搴斿代桴总溃敌，火然羊脂脂为赤。雕栏凭遍骭交矬，隔窗欹枕琅玕席。楚岫微茫梦不分，倩谁陟搅屏西群。练裙徒破羊欣墨，窄靴空蹑力士筋。疏棂冉冉度花景，惜苍却走金莲秉。胡蝶惊翻隙月光，鸳鸯暖向轻沙醒。兽键重关猛欲开，蛇光闪烁天汉来。坐深檐漏响不彻，河流悬倒谁当猜。梅魂馥结依浮峤，薄雾笼空透初曜。蜀绮双缠春色融，飘然一道寒芳绕。
与舍弟夜酌二首
作者：谢与思
朝代：明

一尊明月满，千里暮云开。故国违鸿雁，閒庭自草莱。松风吹解带，江色照衔杯。不尽佳人思，空看畹蕙催。砌雨春难寐，篝灯夜可怜。寒更人语外，客思蒯缑前。绿自添新酒，青犹恋故毡。欲将乡国泪，竹里百重泉。
与舍弟夜酌二首·其一
作者：谢与思
朝代：明

一尊明月满，千里暮云开。故国违鸿雁，閒庭自草莱。松风吹解带，江色照衔杯。不尽佳人思，空看畹蕙催。
与舍弟夜酌二首·其二
作者：谢与思
朝代：明

砌雨春难寐，篝灯夜可怜。寒更人语外，客思蒯缑前。绿自添新酒，青犹恋故毡。欲将乡国泪，竹里百重泉。
与诸子集智度寺
作者：谢与思
朝代：明

驱车城北寺，暂觉尘嚣违。列坐有诸子，壶觞漫与携。清言彻玄想，兴惬信所为。俯惜芳草歇，仰视浮云驰。行乐不及早，空为年齿欺。而况值同好，但饮勿复疑。醉别已成昨，遥村闻曙鸡。
东平道中赋得风中絮
作者：谢与思
朝代：明

陌头杨柳花应稀，树树经风剌眼飞。每恨芬芳根并结，谁怜飘泊质元微。河豚应节翻虚上，屯雀群喧太剧饥。糁径已惊春事晚，江湖萍梗定何依。
中流
作者：谢与思
朝代：明

阔水寒沙去路疑，青衿白练到深思。中流浪自歌兰菊，秋色佳人揔未知。
临城即事
作者：谢与思
朝代：明

华馆青丝驻，梨园白玉飘。芳尘兼燕蹴，艳曲度莺娇。欲赋巫山梦，还疑洛水遥。无将明烛泪，滴向可怜宵。
乙酉夏日喜雨
作者：谢与思
朝代：明

郊壝露祷劳明主，一雨真宽恤瘼心。敢谓旱乾须版筑，已看沾洒应桑林。侵畦麦变纤纤动，覆径榆回宛宛阴。野老灌园休抱瓮，稳眠初称暮凉深。
九日同周将军见吾游白岩
作者：谢与思
朝代：明

古木空山秋思哀，相逢佳节此登台。孤城晴旭虚窗入，万壑寒云隔座来。短发帽从风际落，疏篱花及斝边开。殷勤小队还迟暮，咫尺天涯赋懒裁。
九日游智度寺
作者：谢与思
朝代：明

九日招提境，登临剩欲狂。羽觞随意发，篱菊近人黄。避俗爱清梵，谈经闻妙香。下方人吏待，驱马又须忙。
九日登南安东山
作者：谢与思
朝代：明

自怜天畔眼，又对菊花丛。醉折东山屐，醒回落帽风。竹光移石榻，萝月上珠宫。归路烟霞隔，寒钟出涧东。
九日饮黄叔化鸣山洞
作者：谢与思
朝代：明

洞壑秋高客思飞，十年今得款荆扉。亭开翠壁孤难并，径绕芳林静可依。海上霞蒸翻过雁，城头砧动隐斜晖。相逢且就黄花醉，谁更缁尘点素衣。
五日与王道坚联句
作者：谢与思
朝代：明

五日京华饮，庵居毒热臻。瓮香春泻满，檐景树移频。旧竞龙标远，初悬虎篆蹲。朱樱殊内赐，碧艾任时陈。榴簇晴苍乱，葵倾午萼新。絺衣躯较称，缕系色俱匀。作客惊迁序，扃扉耻望尘。形容笼鞅放，笑语蒯缑亲。不覆掌中物，空惭头上巾。翻怜十年伴，羯鼓动芳晨。
京口
作者：谢与思
朝代：明

春风驱马向南州，相送都门万里愁。日出未消残雪色，河开初带断冰流。因思玉佩朝辞阙，此去山家夜拥裘。独喜故人能献赋，花时能作曲江游。
任邱道中与王道坚策驴联句
作者：谢与思
朝代：明

何处五云居，迢迢一骑趋。风尘瀰日夜，踪迹混坭涂。短铗冲星出，长鞭共鸟徂。林村烟际渺，钟磬寺深无。官道弦能直，乡音地每殊。淮阴疑太白，洛水识尧夫。芳草王孙意，飞花少妇垆。愁萦诗漫遣，裘敝酒堪沽。荡漾怜香絮，微茫指碧芜。倦馀皮骨在，家远影形孤。斜日低含陇，高枝半聚乌。多岐行自失，逐侣后仍呼。旅况违春燕，盘餐足野蔬。无为笑游历，吾志本桑弧。
偕刘汝醇葛皓叔严鲁鱼全伯典观五泄东西龙潭
作者：谢与思
朝代：明

山径行轩秋正深，壑松溪竹昼阴阴。三年寄命怜双鬓，四海投欢此一临。风雨尽都喧白日，蛟鲸长自卧何心。攀云独羡刘龙子，前度玄卿未可寻。
冬日同群从泛舟横渡
作者：谢与思
朝代：明

皛皛寒潮拥万灵，中流箫鼓此扬舲。人龙旧认云边紫，句草今看梦后青。入座微阳开岛屿，振衣繁吹□郊坰。壮心忽共高歌发，忍向风前倚独醒。
冬至后集元祯叔宅得鱼字
作者：谢与思
朝代：明

促席杯当手，搴芳玉映除。棋谈安石野，字问子云庐。物色凌寒转，年光入鬓疏。还怜魏公子，情竭在前鱼。
初归同诸弟夜坐
作者：谢与思
朝代：明

拂尘坐来久，轻飏生绤衣。半年几今夕，为客正东归。露裛竹梢润，萤穿书幌微。但愁城际月，清漏促光辉。
初至都门与陈生别
作者：谢与思
朝代：明

游燕还恋越，少别却相寻。百队风沙苦，三年意气深。飞腾终刷羽，岐路总关心。后夜虚斋梦，清蛩候月吟。
别黄叔化
作者：谢与思
朝代：明

共是南游客，分飞复此州。欲招春作伴，翻觉酒生愁。古道云栖石，归风柳映舟。明朝忆携手，寒色蘸中流。
北望
作者：谢与思
朝代：明

衣冠高起北云间，一水盈盈隔醉颜。自有茅堂供午倦，不劳清梦隋燕关。山中宿鸟飞呼剧，洞外龙归日夕閒。白马金鞍枉心性，荔枝卢橘亦从欢。
午日同群从泛舟横渡
作者：谢与思
朝代：明

澹荡浮光倚槛生，偶乘芳节振长缨。游兼文酒还诸彦，兴入烟霞是旧盟。荔子珠悬江树转，兰桡龙划海潮行。欢娱信美元吾土，白雪赓酬万古情。
发舟北上
作者：谢与思
朝代：明

海上涛声起暮天，出门孤剑每堪怜。无因拂袖归山去，题遍朱明万树烟。
口占别廖君文冈
作者：谢与思
朝代：明

如君官罢一身轻，我亦今抛世上名。临别授君云水趣，管教颔底黑须生。
古苏别墅怀人二绝同铿□弟赋
作者：谢与思
朝代：明

荏苒烟光逼岁阑，谁怜长路敞长□。闻歌转觉吞声苦，难向新欢说故欢。楼台如故尔何之，肠断梅花一骑嘶。知有愁心遥欲寄，不堪持赠道傍枝。
古苏别墅怀人二绝同铿□弟赋·其一
作者：谢与思
朝代：明

荏苒烟光逼岁阑，谁怜长路敞长□。闻歌转觉吞声苦，难向新欢说故欢。
古苏别墅怀人二绝同铿□弟赋·其二
作者：谢与思
朝代：明

楼台如故尔何之，肠断梅花一骑嘶。知有愁心遥欲寄，不堪持赠道傍枝。
同舍弟登青湖寺亭
作者：谢与思
朝代：明

列磴回丹树，閒亭俯碧流。风云四壁静，镫火一村幽。易遣芳尊暮，难禁远望愁。坐看渔父乐，隔浦动轻讴。
同诸君游圭峰寺时重九后二日
作者：谢与思
朝代：明

绝巘县云峻，禅宫拂斗回。藤缘芳径入，石溜镜池开。树郁千章合，芲涵百和来。城阴飘磬铎，海气澹楼台。节踰茱萸候，欢深竹叶杯。人天欣赏地，俱属郢中裁。
呈同舟
作者：谢与思
朝代：明

秋色今年好，全拚客路经。松风临壑起，菰雨度沙晴。一饭王孙报，千金季子轻。空山明月夜，栖鸟不须惊。
和王道坚月中桂赠庄生
作者：谢与思
朝代：明

寒空玉魄映长流，帘捲香传桂影浮。万籁坐来浑已寂，不知蝴蝶梦庄周。
夏夕过胡生不值
作者：谢与思
朝代：明

耳热发兴城南游，欲雨不雨低云稠。横空金蛇陟一截，崩雷双下西山头。惊心振袖何所之，朅来胡生解人颐。敲门落莫绝五尺，邻妪报我还无期。回旋欹径蹋欲断，问奇环堵屦虚满。今我万事在舌根，抵掌向谁气为短。
夏日得诸君登镇海楼游浮邱二作喜而赋和
作者：谢与思
朝代：明

危楼缥缈切清都，海国层阴热有无。地控五城开巨浸，天回千嶂俯雄图。雕窗锦石飞觥远，碧树丹梯送眼孤。何事卧游情不浅，赋来陶谢本吾徒。金丹不辨灵仙井，藜火长悬太史题。百尺楼台天外敞，千秋笙鹤夜深凄。俱瞻紫气濡毫动，见说青云倚剑低。便欲寻真沧海去，风尘容易道心迷。
夏日得诸君登镇海楼游浮邱二作喜而赋和·其一
作者：谢与思
朝代：明

危楼缥缈切清都，海国层阴热有无。地控五城开巨浸，天回千嶂俯雄图。雕窗锦石飞觥远，碧树丹梯送眼孤。何事卧游情不浅，赋来陶谢本吾徒。
夏日得诸君登镇海楼游浮邱二作喜而赋和·其二
作者：谢与思
朝代：明

金丹不辨灵仙井，藜火长悬太史题。百尺楼台天外敞，千秋笙鹤夜深凄。俱瞻紫气濡毫动，见说青云倚剑低。便欲寻真沧海去，风尘容易道心迷。
夜坐
作者：谢与思
朝代：明

层城击柝四面急，倦客病起开荆扉。疏星映树没还见，孤鸟傍池栖复飞。却愁为令强断酒，翻忆归山歌采薇。草虫拂衣不可耐，玉麈乘风时一挥。
太乙莲舫歌
作者：谢与思
朝代：明

泰华之峰高插天，悬甍石磴相回旋。瑶池万仞清且连，中有凌风擎雨之青莲，有时鹤驭来飞仙。仙人太乙子，爱此青莲葩。明媚涵珠露，的历艳丹霞。裁为一叶舟，荡漾临中流。朝随出岫云，暮侣没波鸥。信灵心兮可托，頫浊世兮悠悠。君不见馀皇箫鼓声嘈嘈，牙樯锦席飞银涛。冯夷振怒蜃蛟斗，荡山摧岛如鸿毛，胡为欲渡心烦劳。
奉寄绍兴陈司理
作者：谢与思
朝代：明

岧峣仙署切蓬莱，仙吏承家复楚材。七泽雄风凌赋笔，三江落日驻行杯。折腰旧傍青骢色，怀袖新传赤鲤裁。愧我酬恩馀一剑，斗间龙气倚徘徊。
宁化蒋簿归养索赠赋此
作者：谢与思
朝代：明

念尔云间骏，辞官娱老亲。朱门无揖客，沧海独归人。径岂荒丛竹，盘犹足细鳞。吾惭潘令赋，薄宦拙谁论。
宾竹篇为乡人卢氏赋归
作者：谢与思
朝代：明

万里移家依茂苑，十年开径满湘筠。閒庭洒扫从车马，散屐阶除自主宾。澹景隔云凉入梦，疏梢临水碧涵春。知君节操元如玉，遮莫颠毛总似银。
宿百尺楼怀人同王教之明府赋
作者：谢与思
朝代：明

众里欢娱泪暗挥，星河无语对□依。夜深楼上衾如水，纵有重扃梦亦飞。
宿西湖巾子山刘氏别业
作者：谢与思
朝代：明

湖岸朱栏迥，春宵亦借眠。烟林自渺渺，水月故娟娟。梦引此村鹤，磬生何处禅。微宫何足恋，顿欲寐尘缘。
寄怀庄生
作者：谢与思
朝代：明

秋水系烟棹，越吟愁绮疏。各天人不见，为雨梦应虚。玉想初承唾，香留旧剪裾。惟惭公子贵，空复恋前鱼。
寄怀曾完初
作者：谢与思
朝代：明

籍甚人高秇苑声，南金不尽此时情。簪从臭味悬应盍，座想风期俨自倾。握里银钩分史籀，吟边瑶草薄阴铿。汀洲杜若芳堪采，惆怅长川似带萦。
寄怀沈生伯仲
作者：谢与思
朝代：明

苦忆沈家好兄弟，时常清梦在山阴。病馀药饵劳生事，书去关河见客心。湖荇旧随青雀泛，窗镫虚映紫霞斟。江门秋色吾将问，对尔风前桂树森。
少年行
作者：谢与思
朝代：明

酒满金瓶花满楼，胡姬十五据床头。坐中慷慨谁家子，泪应商歌湿蒯缑。
少梅篇为乡人卢氏赋号
作者：谢与思
朝代：明

玉蕊先春漏，名香带晓笼。新应争朔雪，弱不受玄风。塞笛吹难落，花神梦未浓。惟馀美人思，偏讶小窗丛。
山阴道中有怀黄叔化年丈
作者：谢与思
朝代：明

古树浸江密，朝岚隐岫空。夫君何处所，觞咏昨宵同。计自投竿拙，人今掩袖工。无将长庆句，悽恻付玲珑。
席上逢梁生别后有怀同鉴清见婴两弟赋
作者：谢与思
朝代：明

绮席高张斗气悬，美人同赏羽觞传。连城质愧蒹葭倚，杂佩芳怜薜荔搴。兴洽风期堪卜夜，交论邂逅已忘年。只今一水盈盈碧，其柰情钟我辈偏。
平原道中二首
作者：谢与思
朝代：明

怪底春来风气恶，尘沙日日暗长天。扁舟半没垂杨渚，三户谁营种麦田。海内军储愁北度，云中飞将莫南迁。夜深吟望多悲思，不为缁袍惜岁年。直北风高薄日光，孤舟系马昼苍黄。负囊趁集隔溪老，掩袖凭门谁氏妆。即恐驰驱迷远道，笑从尘土变征裳。与君散步且呼酒，安得骤雨回微凉。
平原道中二首·其一
作者：谢与思
朝代：明

怪底春来风气恶，尘沙日日暗长天。扁舟半没垂杨渚，三户谁营种麦田。海内军储愁北度，云中飞将莫南迁。夜深吟望多悲思，不为缁袍惜岁年。
平原道中二首·其二
作者：谢与思
朝代：明

直北风高薄日光，孤舟系马昼苍黄。负囊趁集隔溪老，掩袖凭门谁氏妆。即恐驰驱迷远道，笑从尘土变征裳。与君散步且呼酒，安得骤雨回微凉。
度庾□
作者：谢与思
朝代：明

竹床曾记卧京华，梦断梅花路正赊。如今一骑秋山里，满耳霜猿未是家。
座上分赋得佳人雪藕丝
作者：谢与思
朝代：明

绮席金罍促，雕盘玉□寒。鸾刀飞雪叠，凤甲引丝单。细拭翻怜断，轻粘却畏乾。茂陵旧消渴，个胜露华团。
座上分赋得竹深留客处
作者：谢与思
朝代：明

篱落千竿玉，潇湘五月秋。不堪兼鹤驭，祇合过羊裘。袂拂霜花净，杯承水荇浮。清吟忻对此，那在辖俱投。
弦歌古道
作者：谢与思
朝代：明

扁舟来过弦歌地，耆旧犹传此渡名。落日松楸含古色，西风禾黍八秋声。兵戈百战山城在，礼乐千家野水横。一笑牛刀谁更割，江湖双棹泪宵征。
得舍弟书
作者：谢与思
朝代：明

故国风烟芳树森，比来殾息断秋阴。惊将一尺椷云字，触迕三年恋土心。淝水功名看齿长，杜陵皮骨但愁侵。相酬未得瞢腾醉，碧海明珠夜夜深。
忆弟
作者：谢与思
朝代：明

论年尔尚幼，为别我难忘。会识诗中圣，无劳醉后狂。登楼近山好，散帙小池凉。若问风尘事，归来语亦伤。
怀王伯仲
作者：谢与思
朝代：明

慷慨论交眼自青，如君才调动连城。赋来魏国先生诰，书就山阴道士经。四顾风霜冲翮散，一春杖履对花醒。斋头计牒匏空系，隐几长歌隰有苓。
思良友
作者：谢与思
朝代：明

忆昔别良友，握手涕沾翰。袅袅垂杨枝，临风讵忍看。解我敝绨袍，无乃前路寒。路寒易以涉，世味苦且酸。援此玉轸琴，用以鬯我心。我心不可破，海水汹以淫。挂帆背郭去，惨淡谁知音。吁嗟离别言，幽咽难更陈。
感事二首
作者：谢与思
朝代：明

中丞本意宁于越，手捧天书拥玉骢。巴蜀西来惊不定，咸阳东望烧成空。因悲百室平遭戮，坐使三军转奏功。为问晋时谭笑客，可能长剑静秋风。东南草奏急飞翰，圣主忧时不暂宽。斧钺尚留秦士卒，市朝难辨汉衣冠。当年玉食空谈国，昨日坭封且拜官。自笑为郎牢落甚，独将团扇拂尘看。
感事二首·其一
作者：谢与思
朝代：明

中丞本意宁于越，手捧天书拥玉骢。巴蜀西来惊不定，咸阳东望烧成空。因悲百室平遭戮，坐使三军转奏功。为问晋时谭笑客，可能长剑静秋风。
感事二首·其二
作者：谢与思
朝代：明

东南草奏急飞翰，圣主忧时不暂宽。斧钺尚留秦士卒，市朝难辨汉衣冠。当年玉食空谈国，昨日坭封且拜官。自笑为郎牢落甚，独将团扇拂尘看。
慎斋林师远访赋赠
作者：谢与思
朝代：明

吾师意潇洒，杖履历山川。不有高轩过，斋头榻旧悬。寒星侵坐语，流水写鸣弦。惟愧牛刀训，卑栖老一毡。
戏作仆夫乐
作者：谢与思
朝代：明

北来南去客如麻，陌上长驱及暮霞。倦即停鞭唱荷叶，得钱沽酒不论家。
戏走笔为半塘歌赠卢少梅
作者：谢与思
朝代：明

半塘强半为粤语，一年几度粤人主。夜半四面吴歌生，一段凄风破窗炬。君不闻吴人寸舌翻两音，弹铗归乎粤江深，千树梅花弄鸣禽。
戏题
作者：谢与思
朝代：明

白发看花不羡仙，一双金屋贮婵娟。琴心未识狂司马，老嫁商人镇独眠。
戏题卢奚便面
作者：谢与思
朝代：明

雪中香送海棠花，几度看花倒紫霞。为笑春妍题社燕，风流终自属卢家。
挽于锡叔
作者：谢与思
朝代：明

明星一夜堕山楼，万里寒云黯不收。燕国台空天北极，鲛人珠尽海东流。伤心独把雄文在，蜕骨谁将大药求。愧我功名负淝水，围棋徒复忆荒邱。
携李王文学伯仲饮予西湖谈烟雨楼之胜因偕会稽王道坚登之
作者：谢与思
朝代：明

一上高楼悲远天，谁飞岛屿压长川。烟含万树当窗没，雨净千帆拂镜悬。未向沉沦耽把钓，若为消渴酌寒泉。登临此际怜王粲，那复湖头汎酒船。
新城道中赋得陌上尘
作者：谢与思
朝代：明

紫陌游飙驶，红尘大陆驰。氤氲烟共袅，惨澹昼能移。附岂禆南岳，流将断积澌。画轮喧际失，官柳暗中萎。缨集清谁濯，帷轻扑自垂。尘挥忆王衍，扇障蚩元规。莫清贫家甑，从侵酒阁旂。还看五陵侠，不惜绮罗缁。
无锡篇赠如序上人
作者：谢与思
朝代：明

我已非真我，弦何是有□。看波仍灭水，把月自还天。默默尽空界，泠泠彻大年。平生无挂意，羡尔得单传。
无锡道中同毛翰伯黄叔化二君饮
作者：谢与思
朝代：明

昆陵驿口望长安，路绕高城落日寒。万里同君身是梦，一尊破尔涕为欢。山中旧业逢蒿满，世上浮名岁月阑。酒后不须嫌潦倒，由来吾道独醒难。
无题
作者：谢与思
朝代：明

坐对华灯引浊醪，空庭寒色入绨袍。相怜不作经年别，莫遣迥文织锦劳。城头鼓角动微寒，绣户香传烛影残。醉里不知身是客，双清梅月倚帘看。
无题
作者：谢与思
朝代：明

江南三月百花新，十里香风夹水滨。顾作游蜂采成蜜，分甜先到美人唇。
无题·其一
作者：谢与思
朝代：明

坐对华灯引浊醪，空庭寒色入绨袍。相怜不作经年别，莫遣迥文织锦劳。
无题·其二
作者：谢与思
朝代：明

城头鼓角动微寒，绣户香传烛影残。醉里不知身是客，双清梅月倚帘看。
无题五首
作者：谢与思
朝代：明

肠断秋江垂柳斜，轻风迢递引香车。空惊藻句来红叶，那遣芳心恐白花。兰佩可容贻下女，粉墙何事避东家。即今咫尺仙源窅，谁汎银河八月槎。横塘花发动兰舟，镇日相思到水头。环佩步阑春渺渺，珊瑚栖冷夜悠悠。窗悬碧汉看星度，坐惜朱颜借酒酬。欲倚微风挥玉轸，求凰一曲使人愁。独倚疏棂暗燄飘，梦回蝴蝶恋空宵。心如寸茧丝应结，身比春冰骨易消。深洞桃花无去路，隔河乌鹊未成桥。愁来剩有相思字，题破阶前万叶蕉。阳台云雨日虚无，枕上千行洒辘轳。书去画梁空燕雀，愁来江浦换蘼芜。谁家锦帐邀春住，此夕青灯带影孤。莫把明珠买倾国，马卿四壁有当垆。若个芳年十日豪，空怜续命五丝劳。花心自许飘金埒，酒态那辞污锦袍。炉兽烟浓香梦绕，烛龙光散泪痕高。凭将乐事当春色，青冢何人问薜涛。
无题五首·其一
作者：谢与思
朝代：明

肠断秋江垂柳斜，轻风迢递引香车。空惊藻句来红叶，那遣芳心恐白花。兰佩可容贻下女，粉墙何事避东家。即今咫尺仙源窅，谁汎银河八月槎。
无题五首·其三
作者：谢与思
朝代：明

独倚疏棂暗燄飘，梦回蝴蝶恋空宵。心如寸茧丝应结，身比春冰骨易消。深洞桃花无去路，隔河乌鹊未成桥。愁来剩有相思字，题破阶前万叶蕉。
无题五首·其二
作者：谢与思
朝代：明

横塘花发动兰舟，镇日相思到水头。环佩步阑春渺渺，珊瑚栖冷夜悠悠。窗悬碧汉看星度，坐惜朱颜借酒酬。欲倚微风挥玉轸，求凰一曲使人愁。
无题五首·其五
作者：谢与思
朝代：明

若个芳年十日豪，空怜续命五丝劳。花心自许飘金埒，酒态那辞污锦袍。炉兽烟浓香梦绕，烛龙光散泪痕高。凭将乐事当春色，青冢何人问薜涛。
无题五首·其四
作者：谢与思
朝代：明

阳台云雨日虚无，枕上千行洒辘轳。书去画梁空燕雀，愁来江浦换蘼芜。谁家锦帐邀春住，此夕青灯带影孤。莫把明珠买倾国，马卿四壁有当垆。
春夜与舍弟小酌二首即席赋
作者：谢与思
朝代：明

野馆梅花晚自舒，清尊酩酊独愁予。孤城节序灯前泪，十载交游袖里书。剑浦寒芒驱罔象，武夷佳气护储胥。空将綵笔酬云物，赋就阳春总未如。山城微雨长园蔬，桂醑频倾破索居。双眼怜春馀子夜，百年怀土岂吾庐。禁愁绿鬓催花落，对客青山映榻□。谁道扬雄应寂寞，草元今就箧中书。
春夜与舍弟小酌二首即席赋·其一
作者：谢与思
朝代：明

野馆梅花晚自舒，清尊酩酊独愁予。孤城节序灯前泪，十载交游袖里书。剑浦寒芒驱罔象，武夷佳气护储胥。空将綵笔酬云物，赋就阳春总未如。
春夜与舍弟小酌二首即席赋·其二
作者：谢与思
朝代：明

山城微雨长园蔬，桂醑频倾破索居。双眼怜春馀子夜，百年怀土岂吾庐。禁愁绿鬓催花落，对客青山映榻□。谁道扬雄应寂寞，草元今就箧中书。
春宫怨
作者：谢与思
朝代：明

闻道春游玉辇骄，阶前芳草向人消。不知妾貌能如昨，镜里双眉久未描。
春日病起柬郦朱二生
作者：谢与思
朝代：明

十日不出门，缘阶长春草。偶然释枕簟，坐见西山好。庭空雀可罗，雨积花堪老。二仲时能来，病骨不枯槁。
春桃
作者：谢与思
朝代：明

昨夜东风开碧桃，一枝浓艳映青袍。花间作赋君休讶，寻着仙源客自豪。
春茗
作者：谢与思
朝代：明

为爱天池谷雨芽，中冷鲜水沦山家。墨乡莫恨诗肠渴，散作毫端五色花。
春闺怨
作者：谢与思
朝代：明

独拂妆台理玉颜，落花无语伴春阑。昨宵失记相思梦，朝见啼痕满袖班。
春闺怨
作者：谢与思
朝代：明

门掩寒花翠幌孤，章台犹自纵呼卢。妾今但畏长衫薄，莫问封侯事有无。
晓发北关有怀槜李姚江诸子
作者：谢与思
朝代：明

小艇辞烟郭，孤踪寄薜萝。风前诸彦集，花底一尊过。出语云生袂，传觞月始波。今宵山寺梦，应恨促骊歌。
晓发高唐
作者：谢与思
朝代：明

不寐先晨发，空林散鸟啼。月寒人影小，天阔戍墩低。失路认来骑，占时听远鸡。苦吟还未就，鞭促背囊奚。
晓雨发彭城
作者：谢与思
朝代：明

片雨带江声，微茫晓到城。渡喧双桨涩，尘净一袍轻。细草缘堤合，浮云匝野平。感时还揽辔，匣里剑长鸣。
晚泊
作者：谢与思
朝代：明

荒村此一泊，入望暝烟稀。泉水绵绵急，新萤莽莽飞。愁堪看短剑，寒自理初衣。何限扁舟意，翻成海国思。
晚泊萧荷花祠
作者：谢与思
朝代：明

古庙阴林野火青，乱萤秋雨渚云腥。波涛不洗曹娥恨，环佩空归湘女灵。银烛双悬吹袅袅，锦帆孤逗落冥冥。殷勤欲采蘋花荐，尤睹清霜拂幔铃。
晚酌
作者：谢与思
朝代：明

苦热山城剧，携樽暮竹前。楼将返照歛，池护绿阴偏。藉草衣随解，乘风席每迁。人生个自足，莫受百愁煎。
朱生怀内索春闺怨戏作
作者：谢与思
朝代：明

寂寞掩春闺，缘阶草色萋。镜中鸾自舞，楼上凤应迷。锦字缄新怨，罗巾蚀旧啼。向人那解说，肠断在乌栖。
柬王教之
作者：谢与思
朝代：明

岁晚嵩台色，偏宜烂醉眠。人烟层嶂隔，风雨暗潮连。利涉凭舟楫，行携有杖钱。风流王谢事，结伴未应嫌。
永安赖氏别业在寿春岩故称名胜戊子之秋余自大田言归而门人萧生汝培独骑追送薄暮经焉辄辱地主吉泉君偕游因赋二律
作者：谢与思
朝代：明

主贤能倒屣，客倦此停镳。洞壑云扃启，琴尊玉麈邀。看棋仍扫石，把钓却过桥。坐使烦嚣隔，寻真路不遥。绣阁横云峻，丹梯绝磴通。鸟啼依径竹，人对飏花风。俯眺湖光白，酣歌烛燄红。今宵归兴缓，还喜友生同。
永安赖氏别业在寿春岩故称名胜戊子之秋余自大田言归而门人萧生汝培独骑追送薄暮经焉辄辱地主吉泉君偕游因赋二律·其一
作者：谢与思
朝代：明

主贤能倒屣，客倦此停镳。洞壑云扃启，琴尊玉麈邀。看棋仍扫石，把钓却过桥。坐使烦嚣隔，寻真路不遥。
永安赖氏别业在寿春岩故称名胜戊子之秋余自大田言归而门人萧生汝培独骑追送薄暮经焉辄辱地主吉泉君偕游因赋二律·其二
作者：谢与思
朝代：明

绣阁横云峻，丹梯绝磴通。鸟啼依径竹，人对飏花风。俯眺湖光白，酣歌烛燄红。今宵归兴缓，还喜友生同。
沛上怀古
作者：谢与思
朝代：明

王气销沉井邑钟，翠华曾此集扶筇。江流已失彭城马，剑去尤号芒砀龙。击筑有歌残碣卧，离宫无主野蒿封。停鞭亦自悲游子，指点风云意每雄。
泛湖有怀玄崖先生
作者：谢与思
朝代：明

扁舟乘月放，十里静歌钟。塔影悬镫迥，湖光鼓枻空。人烟非旧赏，觞咏好谁同。尚有遗篇在，风流忆老翁。
渔歌
作者：谢与思
朝代：明

几处渔灯隐月明，有时风送唱歌声。吾生不用咨詹尹，已解沧浪笑独醒。
游西山翠华山岩
作者：谢与思
朝代：明

短藜曳云入，径仄差著足。铄晴彻宝界，深洞漏仙箓。乍历溅寒阴，小憩豁虚烛。峦县忽摧势，苔破未滋绿。奇纹烂鬼斧，坠乳掇流玉。往款有耶律，摩挲伤代促。冶游谁者子，金羁控牙箙。挥手拗馀怒，冥坐信飞宿。
漫兴
作者：谢与思
朝代：明

日月愁中惜，风波醉后怜。片帆依野吹，归路绕长天。旅食歌鱼铗，春衣续酒钱。壮心淮海■，深负请缨年。
燕姬
作者：谢与思
朝代：明

青楼落日出燕姬，閒向石床看奕棋。问之不语拂衣去，恼杀千门杨柳枝。
燕邸同王道坚醉后限韵戏为子夜离歌捉笔纵书命侍童击缶促之倡和迭就顷刻盈壁亦一快也
作者：谢与思
朝代：明

见欢乘夜来，繁霜裛衣透。欢不信侬思，侬颜为谁瘦。欢似汉月满，侬似沟水流。悬光岂不照，影浊侬自羞。与欢结同心，心近室复远。思欢如金井，日夜辘轳转。别欢童稚年，沈忧顿颜槁。侬若见欢时，罗襦系萱草。
燕邸同王道坚醉后限韵戏为子夜离歌捉笔纵书命侍童击缶促之倡和迭就顷刻盈壁亦一快也·其一
作者：谢与思
朝代：明

见欢乘夜来，繁霜裛衣透。欢不信侬思，侬颜为谁瘦。
燕邸同王道坚醉后限韵戏为子夜离歌捉笔纵书命侍童击缶促之倡和迭就顷刻盈壁亦一快也·其三
作者：谢与思
朝代：明

与欢结同心，心近室复远。思欢如金井，日夜辘轳转。
燕邸同王道坚醉后限韵戏为子夜离歌捉笔纵书命侍童击缶促之倡和迭就顷刻盈壁亦一快也·其二
作者：谢与思
朝代：明

欢似汉月满，侬似沟水流。悬光岂不照，影浊侬自羞。
燕邸同王道坚醉后限韵戏为子夜离歌捉笔纵书命侍童击缶促之倡和迭就顷刻盈壁亦一快也·其四
作者：谢与思
朝代：明

别欢童稚年，沈忧顿颜槁。侬若见欢时，罗襦系萱草。
琅□山亭与朱生酌口占
作者：谢与思
朝代：明

悲歌慷慨气横秋，酒尽山亭落日愁。为问平原祢处士，醉来肝胆好谁投。
瑞兰
作者：谢与思
朝代：明

鬒发娇歌出洞房，却怜纤手送霞觞。坐中若问侬名字，楚佩由来重国香。
画兰
作者：谢与思
朝代：明

层岩值幽芳，孤根掩丛棘。何来独嗅人，不藉薰风力。
画竹
作者：谢与思
朝代：明

清兼天策发，劲与云根盘。无钱堪跨鹤，有实可栖鸾。
留别黄生用韵
作者：谢与思
朝代：明

高歌曾对曲江涯，意气中原有仲牙。吏部风流堪纵酒，东曹秋兴却思家。鸿闻塞上凌寒斗，鹢到天南起暮鸦。秉烛几游情不浅，青春迟尔粤台花。
病中作
作者：谢与思
朝代：明

棱棱七尺骨，坐卧对空山。病久节从换，才疏官较閒。呼儿抽药裹，避客静柴关。乞地非勾漏，何心问大还。
病起看笥中二沈书有怀
作者：谢与思
朝代：明

迢递风尘拥越台，空山卧阁长莓苔。天边旅雁三秋断，袖里瑶华二妙裁。丹嶂晓岚侵柱笏，碧窗宵柝静衔杯。忧来鬓发萧萧短，不待繁霜病后催。
登飞来寺二首
作者：谢与思
朝代：明

飞来闻古寺，此日费跻攀。殿耸松阴上，江随石势翻。宦情灰善果，乡泪隔禅关。愁思群僧少，猿声落照间。突兀招提境，飞来事已神。江山如有主，钟磬渐相亲。殿势高云护，炉烟怪鹤驯。诸天殊未到，危处石嶙峋。
登飞来寺二首·其一
作者：谢与思
朝代：明

飞来闻古寺，此日费跻攀。殿耸松阴上，江随石势翻。宦情灰善果，乡泪隔禅关。愁思群僧少，猿声落照间。
登飞来寺二首·其二
作者：谢与思
朝代：明

突兀招提境，飞来事已神。江山如有主，钟磬渐相亲。殿势高云护，炉烟怪鹤驯。诸天殊未到，危处石嶙峋。
登香山寺流憩亭
作者：谢与思
朝代：明

径转危亭夕，萝深振屧稀。流云万树滴，乱鸟半岩飞。石拂蟾蜍冷，台邀星斗微。回车又尘俗，何处扣禅扉。
白头吟
作者：谢与思
朝代：明

文君抱向冰弦泣，双袖龙钟乾更湿。古来夫婿多薄情，芳菲未歇凉风急。君不见相逢贫贱时，酤酒临邛空壁立。
石堰同王沈诸子迟黄宁海不至
作者：谢与思
朝代：明

为闻彭泽初辞令，却向山阴一泛舟。远地未能同语笑，閒云空自伴淹留。群喧鹳鹭窥帘立，半偃蕖荷映带浮。幸有诸君能载酒，晚来风雨莫深愁。
秋发武林沈子阳子熙陈立甫王伯良朱少白诸子送我富渚赋此为别
作者：谢与思
朝代：明

客思绕并州，双舲别杪秋。泪将华袖满，心向宝刀酬。落汐明寒渚，回飔引暮篝。犹疑鉴湖曲，尊酒澹羁愁。
秋发虎林同山阴沈生炎仲氏炌会稽王生骥德暨阳朱生长庚暨家弟与慈赋别联句
作者：谢与思
朝代：明

刚风卷长涛，落日削危岫。万舟事南征，严程应西候。萧森云物改，窈窕江门旧。开尊直河梁，舣棹当水构。揽衣各不发，引满交相寿。生离故难任，醉别弥成疚。缱绻平生心，凄凉今夕奏。念兹羽翼垂，蜷彼山川缪。客星中天悬，灵钟半江吼。烧镫木叶下，点笔霜华逗。慷慨荆卿歌，琅珰郭郎袖。亭亭月可掇，齿齿石堪漱。高谈激天汉，长啸划云窦。谁令乌鹊惊，坐使鱼龙斗。遥空葭菼澹，新寒鹔鹴透。故应青眼在，翻讶白璧谬。麟骥不易羁，兰茝本同臭。殷勤斗酒欢，俛仰千载觏。论交绝形骸，搏句争胜负。从衡孟韩间，顾盼卢王后。寸心可重陈，嘉会不再遘。嬿婉聊斯须，梦寐或邂逅。飘零青衫泪，牢落荒城漏。并州渺难望，楚璞哀谁售。吾有宝刀雄，临岐似君手。
秋夕怀沈仲子未至
作者：谢与思
朝代：明

赪鲤经秋断，黄花映坐寒。天涯为客久，梦里故人欢。隔户移风竹，褰衣转泽兰。思君如可到，长遣酒怀宽。
秋日同曾完初诸君游海珠寺
作者：谢与思
朝代：明

碧树明秋霭，清飙度晚钟。回流彯组练，列嶂削芙蓉。渔唱纷堪引，鸥盟浩欲从。却怜星聚处，珠已探丽龙。
税驾
作者：谢与思
朝代：明

税驾投古镡，羁栖形何茕。几案繁缃帙，芒履散忧茕。玄云披长夏，晻叆不成霖。□檐踔群雀，面圃遗初荣。跨跱九门道，毂击纷辚辚。扬埃乘风翔，霎忽漫城闉。剧哉行路艰，从事时所珍。我心岂众违，疲病谢焉营。
立春与舍弟夜酌
作者：谢与思
朝代：明

山城池馆动芳菲，叶烛宵联棣萼辉。坐引流澌倾绿醑，窗融积雪润金徽。南来乌鹊枝三匝，北望青云野四围。闻说东皇近游幸，寒威未散小臣衣。
答曾完初
作者：谢与思
朝代：明

拂拭衣尘自泌衡，杨云人位岂时名。何来彩笔琅玕赠，顿使乌巾慷慨生。画幌风华摇六穗，茨檐海色隐三荆。山阴野兴君乘否，屐响年今不到城。
舟中与人对酌
作者：谢与思
朝代：明

东风江上送兰舟，两岸残红夹水流。今日尊前见春尽，可怜同醉不同愁。
舟中值雨怀二兄彦宗
作者：谢与思
朝代：明

北风吹大壑，朔雨晓纷纷。避湿凫将子，冲寒雁趁群。石门抟白浪，珠海失黄云。独把池塘句，愁唫到夜分。
舟中得家弟书
作者：谢与思
朝代：明

珠江万里双鱼赤，飞坠云中字一尺。世途莽荡三荆劈，开亟此际肠应直。肠应直，可奈何。中流鼓枻扬素波，层峦突兀垂青萝。一饮一石宁足多，烂醉却把山灵呵。我独胡为长坎轲，弟也意气今则那。高阳酒徒还病魔，荣华到眼掣电过。谁其寿者清俟河，河亦不易清，人亦不易寿。古来文章称不朽，群鞭逸足中原走。朅来犄角归吾手，况尔汗血追其后。只今片艇大如斗，烈日摩空逼长昼。安得仙人玉露盘，相思一使枯肠漱。
舟中怀黄生
作者：谢与思
朝代：明

去棹轻阴转，前城晚色将。燕云双目极，粤水一愁长。影带青帘雨，衣禁紫蕨霜。罗浮春欲问，怀尔独凄凉。
舟中漫兴
作者：谢与思
朝代：明

百里风萧飒，孤舟意寂寥。青枫江岸隔，绿树野烟消。横郭停寒雨，漫江锁乱潮。宦情拚览镜，客泪堕吹箫。落落东山傲，劳劳北海招。醉来但箕踞，归棹不须骄。
舟夜忆湖上人
作者：谢与思
朝代：明

月色沈鲛室，箫声隔凤楼。一生倾国恨，双鬓涉江秋。青鸟遥堪寄，明珠暗未投。为怜娇艳质，莫待岁华流。
舟泊虎邱全伯典自四明追及感而赋别
作者：谢与思
朝代：明

吴苑晴芳野色开，客居旬日坐莓苔。山中风物谁堪侣，江上烟帆尔独来。春井虎光沉剑壁，午钟花雨散经台。明朝南北俱尘旅，可负当尊锦瑟催。
艳词十七首
作者：谢与思
朝代：明

雪洞春光碧海深，青衫长对紫霞斟。灯前射覆拈纤手，坐到层城漏欲沉。署倚青山石溜清，晓来分入曲池平。风吹莲叶游鱼上，自扱香纶绕槛行。游丝轻飏午窗虚，疏簟风和籍袖馀。洗沐不随群伴出，案头时唤检文书。湘帘秋静早休衙，睡冷珊瑚歛鬓鸦。一夜天风飞玉露，庭前开遍木犀花。几回长路拥行骖，向夕孤蓬古剑浑。玉醴调来亲捧进，相怜还劝慎烟岚。灵岩杰阁敞仙都，乘兴閒携选□壶。水骨却嫌萝径绝，回头多是倩人扶。惆怅黄花病骨侵，风霜尤自伴抽簪。难将明月珠千颗，买得蛾眉兼买心。梅蕊初含岭路香，天南迢递损柔肠。旗亭压酒行堪换，愁尔宵寒问鹔鹴。小时曾学唱伊州，从入朱门迥似羞。今日扁舟泛横渡，临风初得试纤喉。水竹居边风日妍，碧窗尘净袅炉烟。经旬群从相过少，抄就中郎传一编。野外危楼拂斗寒，名花如绮簇阑干。妆成金屋非无意，长遣婵娟带笑看。园林清宴镇相亲，取次尝来海错新。怪底年芳游未遍，南音操得向时人。晴光照眼石榴丹，懒对高春拂镜鸾。鬒发莫将梳堕马，主人新赐切云冠。从得倾城映坐辉，自矜缘结此上稀。那堪天际双飞翼，却向西风怅独归。远送将归夕涨生，兰桡摇荡酒初倾。交游都有生离恨，泻作尊前白雪声。醉后衣裳点泪红，远天云树湿濛濛。玉人一去千馀里，回首欢娱似梦中。还家恰度艳阳天，镜里容华好自怜。他日相思南国侣，可能重醉荔枝鲜。
艳词十七首·其一
作者：谢与思
朝代：明

雪洞春光碧海深，青衫长对紫霞斟。灯前射覆拈纤手，坐到层城漏欲沉。
艳词十七首·其七
作者：谢与思
朝代：明

惆怅黄花病骨侵，风霜尤自伴抽簪。难将明月珠千颗，买得蛾眉兼买心。
艳词十七首·其三
作者：谢与思
朝代：明

游丝轻飏午窗虚，疏簟风和籍袖馀。洗沐不随群伴出，案头时唤检文书。
艳词十七首·其九
作者：谢与思
朝代：明

小时曾学唱伊州，从入朱门迥似羞。今日扁舟泛横渡，临风初得试纤喉。
艳词十七首·其二
作者：谢与思
朝代：明

署倚青山石溜清，晓来分入曲池平。风吹莲叶游鱼上，自扱香纶绕槛行。
艳词十七首·其五
作者：谢与思
朝代：明

几回长路拥行骖，向夕孤蓬古剑浑。玉醴调来亲捧进，相怜还劝慎烟岚。
艳词十七首·其八
作者：谢与思
朝代：明

梅蕊初含岭路香，天南迢递损柔肠。旗亭压酒行堪换，愁尔宵寒问鹔鹴。
艳词十七首·其六
作者：谢与思
朝代：明

灵岩杰阁敞仙都，乘兴閒携选□壶。水骨却嫌萝径绝，回头多是倩人扶。
艳词十七首·其十
作者：谢与思
朝代：明

水竹居边风日妍，碧窗尘净袅炉烟。经旬群从相过少，抄就中郎传一编。
艳词十七首·其十一
作者：谢与思
朝代：明

野外危楼拂斗寒，名花如绮簇阑干。妆成金屋非无意，长遣婵娟带笑看。
艳词十七首·其十七
作者：谢与思
朝代：明

还家恰度艳阳天，镜里容华好自怜。他日相思南国侣，可能重醉荔枝鲜。
艳词十七首·其十三
作者：谢与思
朝代：明

晴光照眼石榴丹，懒对高春拂镜鸾。鬒发莫将梳堕马，主人新赐切云冠。
艳词十七首·其十二
作者：谢与思
朝代：明

园林清宴镇相亲，取次尝来海错新。怪底年芳游未遍，南音操得向时人。
艳词十七首·其十五
作者：谢与思
朝代：明

远送将归夕涨生，兰桡摇荡酒初倾。交游都有生离恨，泻作尊前白雪声。
艳词十七首·其十六
作者：谢与思
朝代：明

醉后衣裳点泪红，远天云树湿濛濛。玉人一去千馀里，回首欢娱似梦中。
艳词十七首·其十四
作者：谢与思
朝代：明

从得倾城映坐辉，自矜缘结此上稀。那堪天际双飞翼，却向西风怅独归。
艳词十七首·其四
作者：谢与思
朝代：明

湘帘秋静早休衙，睡冷珊瑚歛鬓鸦。一夜天风飞玉露，庭前开遍木犀花。
芰荷服新成
作者：谢与思
朝代：明

野服清凉杼，呼童试若何。裁应七尺称，□借九秋多。弄盏深能映，搴芳稍辨歌。还须将片箨，同倚碧山阿。
花朝
作者：谢与思
朝代：明

万壑阴晴换，孤山瘴疠侵。暂看花到眼，翻觉节惊心。懒就抛囊草，贫馀絓壁琴。今朝春酒绿，愁绝不堪斟。
花朝
作者：谢与思
朝代：明

芳春何事恨难消，面面青山对寂寥。五斗欲将沽酒去，满城风雨妒花朝。
萧君汝莹暨其仲弟孔植汝莳饯子三峰寺时张生晋卿郑生孔实君佐尔钦辈亦送予于此遂同夜集
作者：谢与思
朝代：明
体裁：五言律诗

陶令挂冠日，东篱菊正华。无心怀簿领，有伴到烟霞。话久青檠短，情深绿醑赊。别离何所恨，吾道得侯芭。
行经汶上堕马复誇驰数十里赋二绝解嘲
作者：谢与思
朝代：明

按辔溪头弄夕阳，霜蹄骄卧藉群芳。角巾不乱青云色，误使佳人拟艳妆。十里花香真泥马，一鞭秋色欲沾衣。知章落井梁王死，肯信书生控似飞。
行经汶上堕马复誇驰数十里赋二绝解嘲·其一
作者：谢与思
朝代：明

按辔溪头弄夕阳，霜蹄骄卧藉群芳。角巾不乱青云色，误使佳人拟艳妆。
行经汶上堕马复誇驰数十里赋二绝解嘲·其二
作者：谢与思
朝代：明

十里花香真泥马，一鞭秋色欲沾衣。知章落井梁王死，肯信书生控似飞。
西山望诸陵
作者：谢与思
朝代：明

落日诸陵上，森森殿阁阴。人间金册贵，泉下玉舆深。霜露君王感，松楸客子吟。牛山登望意，万古一沾襟。
西湖巾子山楼
作者：谢与思
朝代：明

危楼閒倚太湖西，春日花明柳荫堤。莫遣画船歌舞散，傍人山鬼夜深啼。
见峡怀人
作者：谢与思
朝代：明

醉里乘舟峡树长，暗潮飞度失江乡。池塘寂寞三春梦，此夜猿啼断客肠。尊酒曾将二妙同，别来新恨逐飞篷。浮云最妒孤蟾色，万点寒山隔望中。
见峡怀人·其一
作者：谢与思
朝代：明

醉里乘舟峡树长，暗潮飞度失江乡。池塘寂寞三春梦，此夜猿啼断客肠。
见峡怀人·其二
作者：谢与思
朝代：明

尊酒曾将二妙同，别来新恨逐飞篷。浮云最妒孤蟾色，万点寒山隔望中。
谒孟庙
作者：谢与思
朝代：明

古庙阴森大道间，岩岩遗像照人寰。中天柏偃虬龙老，绕砌苔封赑屃閒。百战风云馀正气，四时钟簴盛儒班。嗟余通籍浑何补，走马宫墙自怆颜。
赋得云机
作者：谢与思
朝代：明

朝来云气傍危楼，少妇开帘结远愁。近得仙郎教玉笛，一声声似怨清秋。
赋得杨白花
作者：谢与思
朝代：明

何许伤心剧，春风杨白花。稀疏媚朝日，淡荡逐年华。夹道频嘶马，缘堤半宿鸦。惟应惬幽赏，移种野人家。
赋得浣纱女
作者：谢与思
朝代：明

西施自爱浣春纱，误入吴宫醉月华。艳色不缘金屋贵，五湖烟树是侬家。
赋得艳阳桃李节
作者：谢与思
朝代：明

艳阳桃李节，桃李竞春风。芳菲各自媚，窈窕在墙东。东家女儿年二八，眼爱芳菲向人发。新妆巧抹不解羞，摘得好花插云发。美人摘花花莫嗔，好花颜色如美人。能共美人好颜色，何如枝上虚经春。君不见暮春天春风恶，昔为春风开，今为春风落。春风一夜吹参差，千红万紫踏成泥。树老尚有开花日，花落再无还树时。
赋得薄雾笼花
作者：谢与思
朝代：明

玉树朱华艳，芳晨紫雾笼。微分团砌色，稍辨簇香丛。风袅珠难胜，阳晞縠转濛。临觞欣赏意，应较昨宵浓。
赋得赛玉赠人
作者：谢与思
朝代：明

谁家白练步盈盈，映坐朱颜玉琢成。莫道蒹葭堪并倚，倾城元自重连城。采从元圃色青葱，曲度庭花袅幔风。此日目成怜楚客，何人肠断恼司空。
赋得赛玉赠人·其一
作者：谢与思
朝代：明

谁家白练步盈盈，映坐朱颜玉琢成。莫道蒹葭堪并倚，倾城元自重连城。
赋得赛玉赠人·其二
作者：谢与思
朝代：明

采从元圃色青葱，曲度庭花袅幔风。此日目成怜楚客，何人肠断恼司空。
赠二歌者
作者：谢与思
朝代：明

弱柳双双度晓莺，当尊残月拂波明。座中客自悲将别，好为殷勤唱渭城。
赠别周将军兼寄黄叔化同年
作者：谢与思
朝代：明

骄嘶紫燕历羊肠，九陌看君几度霜。归束短衣飞将幕，出提雄剑少年场。乡心易醉呼持蟹，国士难酬想式螳。东道若逢黄叔度，丈夫今已笑昂藏。
赠医
作者：谢与思
朝代：明

翩翩鸿术动江干，病骨逢君一猎冠。采药已浮孤岛远，视垣元饮上池寒。盘间夕露何须赐，赋里秋涛不待观。十载丹砂何处觅，欲从方外问飞翰。
赠彭城主人
作者：谢与思
朝代：明

少年白晰恨君初，烧烛开尊燕坐馀。若个风流称地主，撩人歌舞亦吾庐。层城雨过千峰出，短槛花摇半月虚。明到扬州定相忆，锦帆春水意何如。
赠星家东方生
作者：谢与思
朝代：明

君不闻韩苏之生月宿斗，我也初度恰同候。敢拟文章万斛珠，惟馀潦倒双蓬垢。古有曼倩生，如君岂其裔。射覆能令舍笞，诙谐不饱长安米。忽言今年余拂衣，余行走送江之湄。请看筵外光芒处，不是郎星是少微。
赠赣县邓画师
作者：谢与思
朝代：明

绝蓺丹青擅，飘然弄素翰。花明莱子服，云切楚臣冠。银海将神度，玄岩著膝安。不知身是幻，持作故吾看。
赤岩新搆
作者：谢与思
朝代：明
体裁：古风

涉溪搜幽胜，披云旷延伫。岩光晃石窦，岚彩媚平楚。叠嶂自盘纡，联峰递轩翥。万壑写风湍，千雉殷砧杵。绿畴间芳蕤，村舂蔽宿莽。爽气袭轻裾，绮霞映元宇。繄予落魄人，弥岁羁亦组。铅椠睇湛阁，计牒纷旁午。孰絜问奇觞，几握清言麈。睇兹景明候，澹焉涤繁绪。维昔离蟊贼，蓬藋嗥豺虎。田园就芜秽，履絇绝环堵。名山亦多垒，湮阁并部娄。剔抉固有需，微生际休否。削壁列华榱，軨轩芘穷野。时哉洵靡期，叹息諠嚣伍。振衣复徘徊，归咏搴洲杜。片苇荡青冥，且覆杯中酤。
赤岩新搆
作者：谢与思
朝代：明

涉溪搜幽胜，披云旷延伫。岩光晃石窦，岚彩媚平楚。叠嶂自盘纡，联峰递轩翥。万壑写风湍，千雉殷砧杵。绿畴间芳蕤，村舂蔽宿莽。爽气袭轻裾，绮霞映元宇。繄予落魄人，弥岁羁亦组。铅椠睇湛阁，计牒纷旁午。孰絜问奇觞，几握清言麈。睇兹景明候，澹焉涤繁绪。维昔离蟊贼，蓬藋嘷豺虎。田园就芜秽，履絇绝环堵。名山亦多垒，湮阁并部娄。剔抉固有需，微生际休否。削壁列华榱，軨轩芘穷野。时哉洵靡期，叹息諠嚣伍。振衣复徘徊，归咏搴洲杜。片苇荡青冥，且覆杯中酤。
过天长县
作者：谢与思
朝代：明

官河迢递绕城斜，西渡疏林落酒家。倦客偶然成一醉，冷风吹醒又乘车。
过居山人值雨
作者：谢与思
朝代：明

小径居高士，青山对榻开。诗抄穷海去，书换好鹅回。风雨忽川岳，匏冠只草莱。茗炉耽尔话，檐溜决花台。
过崇德哭李子升年兄
作者：谢与思
朝代：明

死别怜吾辈，经行感旧黎。音传花作县，早已竹成堤。苦雨翻空急，寒烟带日凄。不堪愁绝处，城上乱乌啼。
过雨道上忆及仙鬼有能诗者戏拟二首
作者：谢与思
朝代：明

夜半乾坤雨洗沙，苍山万点是吾家。偶然爱弄秋江色，笑泛一枝芙蓉花。雨过桥根水齧沙，浮云漠漠不知家。蝉喉叫涩行人断，赤脚循溪嗅豆花。
过雨道上忆及仙鬼有能诗者戏拟二首·其一
作者：谢与思
朝代：明

夜半乾坤雨洗沙，苍山万点是吾家。偶然爱弄秋江色，笑泛一枝芙蓉花。
过雨道上忆及仙鬼有能诗者戏拟二首·其二
作者：谢与思
朝代：明

雨过桥根水齧沙，浮云漠漠不知家。蝉喉叫涩行人断，赤脚循溪嗅豆花。
连窝阻风荅陈太府
作者：谢与思
朝代：明

支离苦作扁舟客，邂逅欣逢五马贤。京洛衣冠违伏枕，沧江杨柳共长天。歌投郢雪元稀和，草傍春池总是玄。闻道陈蕃偏爱士，可怜风雨榻常悬。
送别家弟
作者：谢与思
朝代：明

银烛双垂午夜花，尊前离思托琵琶。高歌一曲愁行路，到处苍山未是家。
送同寮李簿病免
作者：谢与思
朝代：明

赋就归来柰别何，浣溪秋色入骊歌。三年节操经冰雪，一病身名付薜萝。按剑每拚知己少，拥途尤自野人多。故山北望千馀里，此去县知水不波。
送周将军还越
作者：谢与思
朝代：明

猎猎西风吹客缨，邮亭绿酒送君行。交情故有绨袍恋，侠气还看宝剑横。云里孤帆冲瘴海，愁边双鬓倚寒檠。应怜束带逢迎者，清梦常飞细柳营。
送周见吾南还
作者：谢与思
朝代：明

劳歌燕市酒，驱马旧家山。以我经时病，惜君将别颜。风尘孤宦在，湖海尺书难。何日开三径，求羊许共攀。
送朱少白还越
作者：谢与思
朝代：明

岁暮离尊歌大刀，王孙去路总萧骚。城隅夕照摇青鬓，马首寒云落布袍。天入西陵愁过雁，年来东海忆连鳌。中原朋旧元同调，何事朱弦祇自操。
送朱少白醉后走笔
作者：谢与思
朝代：明

激涧回丹树，孤舟涌白波。言从东道去，其奈故人何。匡鼎谈诗剧，扬雄问字过。明朝江阁思，玉轸怨弦多。
送朱生
作者：谢与思
朝代：明

渴虹饮溪溪怒斗，摩空削壁芙蓉瘦。中流诘屈翻鼋鼍，凌烟百道悬钟吼。此时还家一片苇，千年涕作河梁水。津头灵气真宰妒，匣里黯澹分龙子。笑解青丝系远虹，日南碧荔写雕龙。荧荧石火照颜色，会教扇底叵罗灰。男儿文彩二十殊，九天咳唾纷玄珠。鹑袍藤笈今如此，会稽买臣元姓朱。主人肮脏掀眉者，一生苦遭官长骂。祇将牙齿托清芬，长风拂拭鲛绡化。
送沈伯子还越
作者：谢与思
朝代：明

言从南海问骊珠，底事刀环忆岁徂。异土自愁王椽赋，浮名谁弃汉关繻。灵岩振屧群芳歇，剡曲回舟野雪孤。为客不堪频送远，一觞临水意踌蹰。
送郦子游姑苏
作者：谢与思
朝代：明

今古三江胜，乾坤一叶舟。以予卧阁久，念汝裹粮游。路转辘轳疾，天悬缥缈愁。问奇元有待，归及紫山秋。
送陈生还于越
作者：谢与思
朝代：明

卢沟一夜杨枝老，晓见寒虹卧堤草。陈生落魄东走归，呼将款段临秋潦。怜君心骨本自奇，途穷壮士多苦安。未从雁鹜分半菽，况乃豪贵掀双眉。皇州今古甲形胜，冥搜君已饶新兴。那觉黄金返浴空，祇应彩笔浮淮劲。吁嗟陈生尔莫哀，罗才使者天禄来。予向江门伫轩翥，君但扬鞭度沟去。
送陈生还于越·其一
作者：谢与思
朝代：明

卢沟一夜杨枝老，晓见寒虹卧堤草。陈生落魄东走归，呼将款段临秋潦。怜君心骨本自奇，途穷壮士多苦安。未从雁鹜分半菽，况乃豪贵掀双眉。
送陈生还于越·其二
作者：谢与思
朝代：明

皇州今古甲形胜，冥搜君已饶新兴。那觉黄金返浴空，祇应彩笔浮淮劲。吁嗟陈生尔莫哀，罗才使者天禄来。予向江门伫轩翥，君但扬鞭度沟去。
送黄叔化年丈之官
作者：谢与思
朝代：明

宿雾漫江锁乱帆，送君岐路泪潺潺。一声欸乃扁舟去，望断江南几万山。
送黄宁海南还四首
作者：谢与思
朝代：明

逢君忽讶二毛多，四海孤踪万顷波。束带劳形且休矣，联床高谈如别何。乡心对尔梦疑怯，旅病得酒颜微酡。后夜空斋苦相忆，玲珑一曲不堪歌。耶溪系舸连三日，日日高谈在故山。花径可容渔更入，松林惟看鹤空还。愁边浊酒行当醉，别后新诗谁与删。愧我折腰仍五斗，路危相见弟兄难。隔岁思君木叶飞，临岐相见语依依。道逢白壁何人合，家在青山几日归。箧有参苓供伏枕，身从鸥鹭解忘机。即今出处何须计，燕市车裘有是非。四年为令兼愁病，此去愁除病也无。结侣渔樵君计得，侧身天地我形孤。丹枫寺古迷秋雨，白露城高散夜乌。预拟移家傍三径，买山何处觅青蚨。
送黄宁海南还四首·其一
作者：谢与思
朝代：明

逢君忽讶二毛多，四海孤踪万顷波。束带劳形且休矣，联床高谈如别何。乡心对尔梦疑怯，旅病得酒颜微酡。后夜空斋苦相忆，玲珑一曲不堪歌。
送黄宁海南还四首·其三
作者：谢与思
朝代：明

隔岁思君木叶飞，临岐相见语依依。道逢白壁何人合，家在青山几日归。箧有参苓供伏枕，身从鸥鹭解忘机。即今出处何须计，燕市车裘有是非。
送黄宁海南还四首·其二
作者：谢与思
朝代：明

耶溪系舸连三日，日日高谈在故山。花径可容渔更入，松林惟看鹤空还。愁边浊酒行当醉，别后新诗谁与删。愧我折腰仍五斗，路危相见弟兄难。
送黄宁海南还四首·其四
作者：谢与思
朝代：明

四年为令兼愁病，此去愁除病也无。结侣渔樵君计得，侧身天地我形孤。丹枫寺古迷秋雨，白露城高散夜乌。预拟移家傍三径，买山何处觅青蚨。
道值旧识潮予策蹇之官口占答之
作者：谢与思
朝代：明
体裁：七言绝句

楼头少妇厌浓妆，对坐菱花脱玉珰。姊姒不知怜素质，却疑羞涩便缘郎。
邹县道中
作者：谢与思
朝代：明

隔水高城生野烟，冲坭疋马晚堪怜。及期畦麦应丛发，欲止林乌时一旋。泣璞孤臣终献主，寻砂何地许延年。伤心青幔开春酿，醉指长安更日边。
醉戏走笔赠歌者
作者：谢与思
朝代：明

危楼隐映联双炬，窗里玉人嗫嚅语。裁将艳曲出纤喉，隔坐斜飞巫峡雨。为雨为云暮复朝，灵岩一系紫骝骄。欲凭青鸟三山使，去问银河七夕桥。
醉歌
作者：谢与思
朝代：明

赋就归来一酒徒，白云秋色总堪呼。那能饱尽长安米，老向君王乞鉴湖。
醉歌行赠周参幕
作者：谢与思
朝代：明

周将军，尔为吾击剑，吾为尔歌。人生不饮如乐何。临尊窥月可一点，四壁淅沥摇空波。剑光出匣寒飞雪，龙声吼却云头月。雄心共对白玉壶，野性岂在黄金阙。相逢劝尔觞复觞，无使独醒萦枯肠。尊前但有剑与月，万古不夜魑走藏。
醉题
作者：谢与思
朝代：明

客里行春不当春，沧波浩荡倍愁人。颠风撼渡晚更急，疏柳缘堤旋欲匀。有客过逢新漉酒，何时拂拭旧缁尘。青灯木榻此宵醉，箕踞卢胡吾自真。
重游虎邱寺
作者：谢与思
朝代：明

寻幽系艇珠林迥，转径攀萝蜡屐驯。几度驰驱还到寺，一邱风日此深春。池空坐讶眉间色，石冷行挥麈尾尘。觞咏莫虚良夜乐，月明丝管隔城闉。
金山二首
作者：谢与思
朝代：明

水国何年拥此邱，乾坤佳气郁中州。梵钟响度吴门霁，海树寒生楚甸秋。风细鱼灯低入牖，日高鲸浪近摇楼。将因法界窥空色，聊得攀缘一系舟。绝辟秖邀天汉路，披云更蹑妙高台。千樯下破江光阔，两郭平临岸势回。客自品泉供沦茗，僧从乞食坐浮杯。凭栏为洒英雄泪，南北戈鋋有劫灰。
金山二首·其一
作者：谢与思
朝代：明

水国何年拥此邱，乾坤佳气郁中州。梵钟响度吴门霁，海树寒生楚甸秋。风细鱼灯低入牖，日高鲸浪近摇楼。将因法界窥空色，聊得攀缘一系舟。
金山二首·其二
作者：谢与思
朝代：明

绝辟秖邀天汉路，披云更蹑妙高台。千樯下破江光阔，两郭平临岸势回。客自品泉供沦茗，僧从乞食坐浮杯。凭栏为洒英雄泪，南北戈鋋有劫灰。
金山二首·其二
作者：谢与思
朝代：明
体裁：七言律诗

绝辟秖邀天汉路，披云更蹑妙高台。千樯下破江光阔，两郭平临岸势回。客自品泉供瀹茗，僧从乞食坐浮杯。凭栏为洒英雄泪，南北戈鋋有劫灰。
长夜
作者：谢与思
朝代：明

长夜苦炎热，揽衣步前楹。玄云度河汉，列宿参差明。念我别良朋，愁思忽如酲。蝉唫一何苦，露冷噤无声。安能挟羽翼，高飞以齐鸣。
长至
作者：谢与思
朝代：明

微阳回朔气，云物倍飕飕。岁月逢长至，风尘叹薄游。停车道傍树，把酒市中楼。欲渡黄河水，萧条雪满舟。
问傅生病
作者：谢与思
朝代：明

闻道途穷客，归来赋索居。三秋仍伏枕，万事总抛书。隋叶从风扫，流萤及雨除。论文尊酒在，朋好莫全疏。
闺思
作者：谢与思
朝代：明

睡鸭香销午梦醒，菱花不照晓妆倾。愁来撰得相思调，多恐冰弦咽不鸣。
阴雨
作者：谢与思
朝代：明

久客逢阴雨，寒灯且自亲。如何江海上，偏急往来人。薄俗看花眼，浮名中酒身。思亲共怀旧，太息反芳晨。
陈将军远访山署夜酌赠诗赋和
作者：谢与思
朝代：明

虚斋谁问病维摩，千里君能叱骑过。握手故怜丰令剑，销魂曾系蓟门骡。帘前喜色分岩岫，烛底轻寒入薜萝。何限风流江左思，醉来重听酒人歌。
雨中送王伯良病足东渡
作者：谢与思
朝代：明

屐有先登兴，堂怜不下时。山灵笑拘束，吾意恨羁离。雨裛囊琴润，潮生渡鹤迟。那堪官阁望，吟苦独支颐。
雨湖秋泛
作者：谢与思
朝代：明

片舸荡秋空，云峦翠几重。花边添野水，鸟外下村舂。风入频催羽，吟高一划龙。醉馀藉堤草，齐拍任儿童。
青楼别二首
作者：谢与思
朝代：明

晨兴罢巾栉，泪下不可挥。仆夫戒路旁，报君远言归。与君结衾枕，欢爱两不疑。鼓瑟登青楼，奄忽吐鸣悲。商风薄庭树，促织唫床帏。人生天地间，动如絷与羁。君来复何年，妾恐颜容非。浮云妒皓魄，岁月衰蛾眉。行行重自爱，及此青阳晖。郁郁杨柳枝，发我青楼旁。商风变柔态，行子归思忙。垂髫相剳青，欢好充幽房。㡣烛泥宵游，蝉衫佐高觞。一朝九陌间，白马骄欲翔。云作憔悴流，日含可怜光。曾闻达者言，良会苦不常。浮藻信浩波，丹华委零霜。握手难重留，沈思令人伤。呜咽割所佩，牢牢系君裳。愿以比艾簪，易君弃捐肠。
青楼别二首·其一
作者：谢与思
朝代：明

晨兴罢巾栉，泪下不可挥。仆夫戒路旁，报君远言归。与君结衾枕，欢爱两不疑。鼓瑟登青楼，奄忽吐鸣悲。商风薄庭树，促织唫床帏。人生天地间，动如絷与羁。君来复何年，妾恐颜容非。浮云妒皓魄，岁月衰蛾眉。行行重自爱，及此青阳晖。
青楼别二首·其二
作者：谢与思
朝代：明

郁郁杨柳枝，发我青楼旁。商风变柔态，行子归思忙。垂髫相剳青，欢好充幽房。㡣烛泥宵游，蝉衫佐高觞。一朝九陌间，白马骄欲翔。云作憔悴流，日含可怜光。曾闻达者言，良会苦不常。浮藻信浩波，丹华委零霜。握手难重留，沈思令人伤。呜咽割所佩，牢牢系君裳。愿以比艾簪，易君弃捐肠。
青楼别二首·其二
作者：谢与思
朝代：明
体裁：古风

郁郁杨柳枝，发我青楼旁。商风变柔态，行子归思忙。垂髫相剳青，欢好充幽房。龙烛泥宵游，蝉衫佐高觞。一朝九陌间，白马骄欲翔。云作憔悴流，日含可怜光。曾闻达者言，良会苦不常。浮藻信浩波，丹华委零霜。握手难重留，沈思令人伤。呜咽割所佩，牢牢系君裳。愿以比艾簪，易君弃捐肠。
青楼怨
作者：谢与思
朝代：明

指上冰弦湿未调，白头司马恨难消。空将南陌如丝柳，折送行人度洛桥。
靖海清明
作者：谢与思
朝代：明

靖海城孤春意荒，楼船南下水微茫。天风忽动蛟螭怒，兵气全消日月光。岂有寒烟占令节，独怜尊酒滞他乡。踏青却忆当年事，亸柳繁苍合断肠。
题上寿荣封卷
作者：谢与思
朝代：明

马坞高峰翠崿联，徵君齿德并山川。采芝剩有金光在，种桂都成玉魄圆。凫舄养分天上禄，鱼头宠拜耄馀年。只今何以酬明贶，忠孝传家两字全。
题仙人奕棋图
作者：谢与思
朝代：明

石上藤萝绣作盘，仙人于此岁华宽。留将一着先天秘，恐与深山魍魉看。
题安期仙涧卷寄黄用砺明府
作者：谢与思
朝代：明

丈人清啸自茆扉，从学长生久息机。洞壑不缘丹箓閟，海天还见赤凫飞。东游几处秦祠古，大隐千秋汉史辉。何日云中分半座，祇于郢曲想音徽。
题宠光潜德卷
作者：谢与思
朝代：明

白鹄仙人去不回，可怜风木系深哀。过门有客怜高德，住世无年惜妙才。石瑞已誇麟种在，亟黄遥向凤池来。焚灰巳黯松楸上，别有馀光照夜台。
题恩封贞寿卷
作者：谢与思
朝代：明

若个狂澜独砥流，太君霜节凛清秋。荻书已博双龙诰，机断翻成五綵裘。愈向宠荣甘简滘，每因平反互欢忧。两朝拜命恩何渥，霞帔云冠称白头。
题扇画
作者：谢与思
朝代：明

空江半夜春水长，隔窗木叶满山响。冲流一片渔舠轻，蓑笠飘飘曳难上。
题松轩逸叟卷
作者：谢与思
朝代：明

自结軨轩背郭披，徵君云卧亦多时。篱边绽有黄金色，砌上香传白玉枝。步屧藓深虫迹遍，开林霜净鹤栖迟。飞尘不到閒居地，一片烟霞好赠谁。
题画
作者：谢与思
朝代：明

暧暧烟际树，悠悠原上村。奇峦羃云脚，激水漱石根。远色虚难拟，幽襟孤可扪。虽无跻攀侣，兹地足隐沦。
题画四绝即席赋
作者：谢与思
朝代：明

新妆冉冉出空波，翠羽矜妍妒绮罗。为寄洛川神女道，陈王词赋思如何。石上萝生翠自幽，杏花无语对凉飕。裁将杂佩堪持赠，解却长门一段愁。渔郎捕鱼鱼尾赤，市中粥鱼一盈尺。谁怜白发倚岩翁，独向流波钓钩直。木叶乱脱飞银涛，馀皇箫鼓何嘈嘈。郎今莫渡且归去，灵岩如屋苍天高。
题画四绝即席赋·其一
作者：谢与思
朝代：明

新妆冉冉出空波，翠羽矜妍妒绮罗。为寄洛川神女道，陈王词赋思如何。
题画四绝即席赋·其三
作者：谢与思
朝代：明

渔郎捕鱼鱼尾赤，市中粥鱼一盈尺。谁怜白发倚岩翁，独向流波钓钩直。
题画四绝即席赋·其二
作者：谢与思
朝代：明

石上萝生翠自幽，杏花无语对凉飕。裁将杂佩堪持赠，解却长门一段愁。
题画四绝即席赋·其四
作者：谢与思
朝代：明

木叶乱脱飞银涛，馀皇箫鼓何嘈嘈。郎今莫渡且归去，灵岩如屋苍天高。
题画荷
作者：谢与思
朝代：明

剜剜新妆翠袖开，洛川魂梦使人猜。玉颜寂寞啼秋雨，似忆陈王作赋才。
饮百尺楼赠歌者二绝
作者：谢与思
朝代：明

文犀高绾鬓如鸦，玉立亭亭引盼斜。却向晚风歌一阕，楼前妒杀海棠花。密坐新牵白苧衣，话来玉屑转霏霏。纤喉可待周郎顾，六月浮云冻不飞。
饮百尺楼赠歌者二绝·其一
作者：谢与思
朝代：明

文犀高绾鬓如鸦，玉立亭亭引盼斜。却向晚风歌一阕，楼前妒杀海棠花。
饮百尺楼赠歌者二绝·其二
作者：谢与思
朝代：明

密坐新牵白苧衣，话来玉屑转霏霏。纤喉可待周郎顾，六月浮云冻不飞。
鹿葱
作者：谢与思
朝代：明

眉间翠黛澹能扫，望舒夕圆人不老。纤喉度曲唤客欢，君若有愁佩萱草。
龙门道中
作者：谢与思
朝代：明

客行殊未已，白露遍平芜。野火穿林小，寒星隐涧孤。人烟经战伐，生计有樵苏。为问中山叟，今年少吏呼。
行药归
作者：谢丕
朝代：明
体裁：五言绝句

徙倚亭栏外，何人共此杯。春风知我意，吹送小舟回。
楚雄道中述怀
作者：谢东山
朝代：明
体裁：古风

太白烂中宵，风尘满寰区。南北酣战伐时，闻庚癸呼。九重渴献凯，宵衣问军需。凛凛大司徒夙，夜疲支吾。使者纷纷出，衔命远驰驱。往者闻滇云繁，富雄坤隅。迩来日萧条，频年困供输。凿山采赪铜开，局铸青蚨。迢迢转运艰，靡费价直踰。黄银与采石不，堪食与襦。谁云深取易，货市自蛮奴。汲井煮牢盆终，日鸣辘轳。上以充贡赋，下以给朝脯。有吏夜到门，剋期了积逋。昨行经破屋，如闻声呜呜。岂忘国计忧无，奈苍生痡。况乃出人间，泥沙异锱铢。我持黄纸来所，职亦催租。古人戒聚敛，念此独长吁。聊为慰藉语挂，壁见谓迂。皮存毛乃附，斯言岂厚诬。
次云屏九日韵
作者：谢东山
朝代：明
体裁：七言绝句

海门孤屿涌中流，千古龙祠在上头。记得双旌苍水使，春风一舸下渝州。
送族侄云林子游峨眉
作者：谢东山
朝代：明
体裁：古风

云林子，尔去今何之。愿言辞所亲，一笑指峨眉。峨眉苍苍西直兑，双湾秀拔鱼凫外。雨花烟树切三天，行脚坐禅分四会。岩前出没玉容虬，口吐白水穿云流。千年水流水晶合，一夜月午山魈愁。绝顶青莲开宝殿，平看羲驭低轮转。五云缥缈射光飞，二鸟依稀啼佛现。翩翩此去何时回，会待金篦刮眼开。入定不妨看鼻坐，等閒休上舍身岩。先生久矣厌纷埃，西游定逐秋风来。尔行便作东道主，为我拂拭金刚台。
游崆峒和洪邑侯壁间韵
作者：谢之栋
朝代：明

春江原是古芳洲，别野岩开紫气浮。九转丹成遗胜概，十竿翠拥到林幽。水流石乳全飞玉，苔积云桥几度秋。碧海三山天外落，平原万井镜中收。尘世欣逢勾漏令，江湖犹有子陵裘。梅花带雪矜残腊，属笔还谁纪豫游。
七夕遇雨
作者：谢五娘
朝代：明

乞巧传杯不暂停，人间天上两关情。西风吹断牛郎泪，洒落帘前作雨声。
元旦
作者：谢五娘
朝代：明

春光曙色起新妆，鹦鹉杯传柏叶香。逐伴女儿相劝酒，殷勤先奉小姑尝。
初夏
作者：谢五娘
朝代：明

啼鸟声中午梦回，篆香重拨已成灰。东风似恨春归去，吹送杨花入户来。
初夏
作者：谢五娘
朝代：明

庭院薰风枕簟清，海榴初发雨初晴。香销梦断人无那，听得新蝉第一声。
咏牡丹用前韵
作者：谢五娘
朝代：明

半似天仙半似神，半如崔氏镜中真。香迷五百烟花阵，色妒三千粉黛人。细雨微霏滋艳质，暖云重叠护芳尘。纷纷红紫争明媚，占尽风流富贵春。
寄怀
作者：谢五娘
朝代：明

忆昔分携在柳阴，奇山上望桂山岑。手牵玉藕丝难断，口嚼青茶苦自禁。古镜不磨难对影，银釭未烬尚留心。一春孤馆同谁语，芭雨桐风夜夜深。
小园即事
作者：谢五娘
朝代：明

翠竹苍梧手自栽，芙蓉未秀菊先开。小轩睡起日将午，黄叶满庭山雨来。
感怀
作者：谢五娘
朝代：明

四面帘垂碧玉钩，重重深院锁春愁。天涯行客无归信，花落东风懒下楼。
感怀
作者：谢五娘
朝代：明

百岁因缘一旦休，三生石上事悠悠。无梁双陆难归马，恨点天牌不到头。千里月明千里恨，五更风雨五更愁。东风去后花无主，任尔随波逐水流。
春夜
作者：谢五娘
朝代：明

银烛烧残夜漏声，画屏香案影孤清。一庭春色无人管，分付梨花伴月明。
春日偶成
作者：谢五娘
朝代：明

乳燕衔泥春昼长，倚阑无语立斜阳。桃花红雨梨花雪，相逐东风过粉墙。
春暮
作者：谢五娘
朝代：明

杜鹃啼血诉春归，惊落残花满地飞。惟有帘前双燕子，惜花衔起带香泥。
杨柳词
作者：谢五娘
朝代：明

生长隋堤婀娜枝，玉骢曾系碧丝丝。可怜无力东风老，还向樽前绾别离。
杨花
作者：谢五娘
朝代：明

江北江南路欲迷，回风轻态更依稀。雨晴炀帝宫前见，春晚陶潜门外飞。惜别有情还傍马，恼人无力故沾衣。飘零切莫随流水，化作浮萍何处归。
柳枝词
作者：谢五娘
朝代：明

灞水桥头日正长，梳风沐雨是垂杨。可怜千缕黄金线，不与离人系断肠。
柳枝词
作者：谢五娘
朝代：明

近水千条拂画桡，六桥风雨正潇潇。枝枝叶叶皆离思，添得啼莺更寂寥。
梅花次于忠肃公原韵二首
作者：谢五娘
朝代：明

冰为骨格玉为神，姑射山前太逼真。岭外江山千万树，溪边林下两三人。脸无铅粉轻匀色，心有灵犀绝点尘。明月仙娥何处去，罗浮分得一枝春。月明林下独凝神，疏影横斜为写真。净扫蛾眉妆镜女，轻移琼袖倚栏人。偏宜皓月偏宜雪，不受狂风不受尘。却怪南枝花满树，北枝犹自未经春。
梅花次于忠肃公原韵二首·其一
作者：谢五娘
朝代：明

冰为骨格玉为神，姑射山前太逼真。岭外江山千万树，溪边林下两三人。脸无铅粉轻匀色，心有灵犀绝点尘。明月仙娥何处去，罗浮分得一枝春。
梅花次于忠肃公原韵二首·其二
作者：谢五娘
朝代：明

月明林下独凝神，疏影横斜为写真。净扫蛾眉妆镜女，轻移琼袖倚栏人。偏宜皓月偏宜雪，不受狂风不受尘。却怪南枝花满树，北枝犹自未经春。
武陵图
作者：谢五娘
朝代：明

峰峦回合树青葱，茅屋参差一径通。匝地藤萝云护绿，满林桃杏雨含红。丝桐夜抚梅边月，石榻晴眠竹外风。避世已拚天下事，出山应笑紫芝翁。
秋日得书
作者：谢五娘
朝代：明

征夫天外怨离居，近接青江锦鲤书。明月似环人去后，碧天如水雁来初。梧桐叶落频惊梦，菱镜尘封久罢梳。愿作飞尘随远道，乘风犹得上君车。
竹夫人
作者：谢五娘
朝代：明

青奴何事漫相轻，封号今同虢国荣。九夏专房非在貌，一身空洞若为情。君恩本自无心得，妇节从来彻骨清。叹惜班姬秋后扇，半生幽恨几时平。
裁衣寄夫
作者：谢五娘
朝代：明

灯下裁衣寄远人，漫拈针线倍伤神。愁多心绪牵成病，日久形容想未真。长短只依前日样，窄宽犹记旧时身。知君命走红尘外，劳碌于今瘦几分。
辞父受二聘
作者：谢五娘
朝代：明

卓荦黎生先有聘，风流钟子后相亲。桃花已入刘郎手，不许渔人再问津。
金台岁暮有怀
作者：谢会
朝代：明

寒尽天涯岁又新，一尊孤赏帝城春。悬知江畔寻梅路，踏雪吟行少一人。
归山
作者：谢佑
朝代：明

春风春雨入山时，便借清流浣旧衣。活水引龙归古洞，老松栖鹤上高枝。看花得意流连舞，坐行随阴次第移。踪迹往来难捉摸，此中疑有白云知。
听笙亭
作者：谢元光
朝代：明

仙子吹笙醉碧桃，凤声嘹亮遍林皋。何人窃向浮邱听，传得云和曲调高。
浮邱八景 其一 紫烟楼
作者：谢元光
朝代：明

背廓危楼起，楼头生紫烟。夕阳频眺望，知有葛洪仙。
浮邱八景 其七 朱明馆
作者：谢元光
朝代：明

境入罗浮仙子都，朱明聊尔认前途。问津若遇浮邱伯，遥指红云碧海隅。
浮邱八景 其三 珊瑚井
作者：谢元光
朝代：明

再辟丹邱府，珊瑚井自如。灵源同沆瀣，不见紫霞裾。
浮邱八景 其二 晚沐堂
作者：谢元光
朝代：明

公馀聊出郭，冠盖狎群鸥。觞咏移清昼，何如物外游。
浮邱八景 其五 大雅堂
作者：谢元光
朝代：明

宫锦仙人选胜游，招邀词客集仙邱。熙朝大雅斯文在，不数西京翰墨流。
浮邱八景 其八 挹袖轩
作者：谢元光
朝代：明

仙客鸾骖海峤翔，翩翩双袖带天香。朱明笑挹餐霞侣，九转灵砂氐验方。
浮邱八景 其六 留舄亭
作者：谢元光
朝代：明

金鼎方成九转丹，便骖鸾鹤谒瑶坛。红尘笑脱一双舄，留作人间胜事看。
浮邱八景 其四 大雅堂
作者：谢元光
朝代：明

大雅何寥廓，宗工庆有归。虞廷赓喜起，仙苑借清辉。
浮邱八景·紫烟楼
作者：谢元光
朝代：明

背廓危楼起，楼头生紫烟。夕阳频眺望，知有葛洪仙。公馀聊出郭，冠盖狎群鸥。觞咏移清昼，何如物外游。再辟丹邱府，珊瑚井自如。灵源同沆瀣，不见紫霞裾。大雅何寥廓，宗工庆有归。虞廷赓喜起，仙苑借清辉。宫锦仙人选胜游，招邀词客集仙邱。熙朝大雅斯文在，不数西京翰墨流。金鼎方成九转丹，便骖鸾鹤谒瑶坛。红尘笑脱一双舄，留作人间胜事看。境入罗浮仙子都，朱明聊尔认前途。问津若遇浮邱伯，遥指红云碧海隅。仙客鸾骖海峤翔，翩翩双袖带天香。朱明笑挹餐霞侣，九转灵砂氐验方。
浮邱社怀赵太史
作者：谢元光
朝代：明

仙邱寂寞寄遥天，金马南驰岂偶然。紫府片时开草径，沧江三变已桑田。融融春色迁莺里，焯焯祥光北斗边。老我丹砂惭未就，登临长诵白云篇。
谒李忠简公祠
作者：谢元光
朝代：明

东南间气属名贤，岳降生申岂偶然。抗疏精忠霜雪肃，匡时勋烈日星悬。梅花数咏明清节，珠海千涛壮大篇。庙貌堂堂双树里，春秋蘋藻自年年。
七月十三夜对月
作者：谢元汴
朝代：明

天浩岂无际，山虚寂一身。偶然今夜月，忽想古之人。奇欲凌秋壑，孤能绝众因。难将千圣意，轻与寒螀陈。
上巳同外弟吴顺侯甥林世模弟元汉男渠饮北山寺
作者：谢元汴
朝代：明

忽忽自兹去，澹然诣一山。物心因趾往，我意与松间。蔬茗敦醇理，耘锄恤力艰。便从岚翠转，绿净见汉环。
上巳黄韬卿移酒山麓同吴象山小酌怆然感旧
作者：谢元汴
朝代：明

天风吹拂岸陵移，鸾鷟龙麟各一时。徒有文章谀冢墓，漫将山水写须糜。鹃红血茜桃花雨，苔碣碧凝薤露枝。莫道永和三月事，殷源今果愧羲之。
为文草送葬歌
作者：谢元汴
朝代：明

古人制器固不苟，虞陶殷梓以之久。有利之物寇必集，函以生人矢死人。火金既炽万物夭，鱼恶其网兽恶罠。夸父之足岂不趫，蛟吊于河山泣木。凤凰之声岂不美，葭穷于琯嶰穷竹。不自文字为先后，文字镵天天流血。圣人不作道丧世，诗书之间见妖孽。将以一笔与天争，鬼臂牵人阴相掣。尔书一出海水枯，当命陆吾截其舌。不然付之土与火，土为之母火为父。勿为相柳食九州，九首摇曳如猰貐。蚩尤之械化枫林，不可棺椁不可柱。贰负之尸梏疏属，囚锁千年无所睹。天地奇文不可舒，则聚数圣为大冢。君斧若鬣若堂皇，非自孔周始作俑。丧欲速贫死速朽，铭之终身不敢否。
为石丈招魂歌
作者：谢元汴
朝代：明

尔石之生何太奇，瘗没于万古之幽昧，天荒地老无人知。譬贤有沦于菰芦者，沉厄灾困而无所之。我始钦石之卓，骇石之诡。狂怪狂嘻，箕踞其上，若翘足高屋之頫视群儿。既而悼石之不幸生于海外，狐虺翳之，恶草凭之。日月之所不照，风雨之所剥劙。何尔石之刚方正直，禀天地之劲气，而独不逢其时。不觉为之嗟咨叹泣而涕洟。嗟石何不居乎治世育乎德门，下为父母所迩，而上为天子所思，乃在此黟谷烟丘幽林绝埼。其不谄不阿类孤臣，其不怨不乱数孽子。岂曾参伯奇之化其肠兮，而龙逢比干之存其尸。阊阖之门不可上些，虎豹啄之丧尔颐。穷石之水不可厉些，柔诎尔性懦尔肢。西母北户不可止些，风饕雪虐断尔肌。孤竹日下不可往些，鸟兽无礼尔心危。奇肱欢头之状丑狞恶，其形魋魌鲑蠪泆。阳侦于幽，食尔魂气不得治。不则化尔为不释之冰，若玉荣之坚栗而葳蕤。又不则化尔为员丘之竹，若倚骄之礧砢而离离。惟其不必如雉之可以为蜃雀之可以为蛤兮，遂我之偃蹇阑跚不得志而相宜。天生奇物必有偶，石介霜严莸蕲。吾愿与尔不易其叶，不改其枝。如王屋太行之一在朔之东，一在雍之南，而使冀南汉阴无陇断兮，各有天之一体而为二支。孰使吾与尔流不得劈形不得分，镵天百尺荒其是非，一似乎苍梧之九嶷。夫何野水之亡吾庐兮，气如马奔，声如霆击。彷佛乎伍员之怒其君不受规，发愤飞腾威凌万物而自奋于鸱夷。尔石独肉视鲲鲸，蜓顾虬螭。若有六鳌之首戴于其下，而孤峙乎江之湄。水兮水兮，尔虽能怀山襄陵，倒八寅而洗之，吹五山而碎之，不能使石骨青苔之秀发为之刊而峭质为堕。吾又何为乎唁兰吊芷，伤回风惜往日，而自鸣其悲。尔石之生何太奇。
予卜居大田自癸巳今庚子夏羊城归七月至于十月率病偶一日午毕循塍行邻犬有见而吠者感而赋之
作者：谢元汴
朝代：明

七祀空山客，如蚕不出匡。一惭宁不忍，群吠果何妨。将勿怪头换，幸非同谷亡。灶觚存纪载，终老白云乡。
人日同懋章步入仁寿庵
作者：谢元汴
朝代：明

春柔草木善，吾意眷松寒。值此芳菲日，空歌道路难。悠哉黄面士，烟雪历川峦。寄食青龙宅，乐天得所安。
余别珠水归霜山母舅陈士勖以诗见讯中及灵运开山事依韵戏答
作者：谢元汴
朝代：明

廿载风烟隙里过，栖栖车马问如何。焚将蜡屐存冰卷，幻出家山学黛蛾。但说青蚨装陆贾，宁知白鹤瘦东坡。勿矜名下人争袭，丘壑胸中胜事多。
元夕寓郡学明伦堂检吴茧雪粤集呈茧雪
作者：谢元汴
朝代：明

虽在荒城里，无殊萧寺中。苍凉老树影，澹荡古人风。卜宅邻原宪，开樽忆孔融。微吟方拥褐，灯火簇春红。
光孝寺登毗卢佛阁
作者：谢元汴
朝代：明

名寺曰光孝，通禅理信然。我来瞻法海，碑版动心田。十月凤凰梦，三春陀曼天。危楼一凭望，萱草白云边。
八十四老翁歌
作者：谢元汴
朝代：明

我生奇穷吟秋叶，悄然灯青嗟天下。粗藤二束圣贤急，湫恤不平鸣于鏬。翁来叩我日未中，呼餐不出影没柘。儿童感讪老翁愚，一间破屋噬肯舍。
冒雨繇佛山渡珠江舟眺
作者：谢元汴
朝代：明

疏踪恒在水，弥望空濛间。细雨白波上，孤舟碧树湾。渔汀迷乱苇，岛寺没烟鬟。岂亦乘桴者，风霜老面颜。
冬雨歌
作者：谢元汴
朝代：明

雪以冱冬雁来宾，晴冬之雨亦雪然。衡南既无雪与雁，一雨三日感苍天。雁不来兮雨不止，歌雪哭雪送残年。
别张明我入山
作者：谢元汴
朝代：明

相逢何必曾相亲，尔我之间即古人。健翮摩天横大海，孤尊泛月映千春。放形稍喜呼牛马，遣志惟当混耒纶。携得君家新柳色，茗初雨止卜香巡。
别黄观之
作者：谢元汴
朝代：明

予亦老于客，嗟君姜桂奇。十年能不字，五岭倍相思。秋水夫何远，孤舟信所之。韩山吹短帽，待子黄花时。
前生德戊子七月二十一事也时脱悍帅之难
作者：谢元汴
朝代：明

天之于吾何为乎，君之危兮臣羞矣。天之于世何为乎，龙之亢弓鲸凌耳。女娲之肠何如共工之头，不周山崩天地圮。麟驺同贤者避世，以兵毒人唯虎兕。苍生肉腐不足食，胾斮衣冠充俎几。嗟德之生以植良，不惟植良遹以理。不能使世之皆禹稷而无羿奡兮，虽德之生乃可耻。
十二月二十四日与家人环列灶下烟饥不出祭之以诗因嗟天之下遂无一人自视真老妇矣
作者：谢元汴
朝代：明

媚灶吾何敢，送穷亦古人。兰魂无怪惑，笔墓自嶙峋。世事惟孤剑，文心比竹筠。匹夫诚有罪，怀璧山之根。绝笔仍生笔，我其狂也愚。儿啼叶不止，血出石何辜。将臂等虫豸，移家托鹧鸪。鬓丝闻鬼哭，不必责头须。
十二月二十四日与家人环列灶下烟饥不出祭之以诗因嗟天之下遂无一人自视真老妇矣·其一
作者：谢元汴
朝代：明

媚灶吾何敢，送穷亦古人。兰魂无怪惑，笔墓自嶙峋。世事惟孤剑，文心比竹筠。匹夫诚有罪，怀璧山之根。
十二月二十四日与家人环列灶下烟饥不出祭之以诗因嗟天之下遂无一人自视真老妇矣·其二
作者：谢元汴
朝代：明

绝笔仍生笔，我其狂也愚。儿啼叶不止，血出石何辜。将臂等虫豸，移家托鹧鸪。鬓丝闻鬼哭，不必责头须。
十二月十九日同薛忠达蔡介士循东皋看桃花至陆丞相墓下
作者：谢元汴
朝代：明

崖岛忠魂化海涛，潮州荒墓峙东皋。沧瀛落日龙鼍吼，原野秋风禾黍高。运世半归孔壬坏，古今独见圣贤劳。于公不敢称来者，道左无言有笑桃。
升天词
作者：谢元汴
朝代：明

于野蹀玄血，扳须扪睟天。天不开东序，世乃费山钱。赤虬方板霹雳文，谁招书鬼哭秋坟。
卖鸭买书
作者：谢元汴
朝代：明

何来濯濯双花鸭，减餐买归荒亭角。尔性潢污藻荇间，五啄十饮色不乐。况复主人斋厨空，义难淟涊累瀺灂。作者廷礼吟正声，上下三唐典则存。我爱其书不能致，眼如望羊心烦冤。嗟尔霜翎鹤哉轩，含凄贸之贵者园。常令神王勿我樊，小奚从旁哂而言。书法换鹅爱其緷，卖鸭买书鸭毛蕃。鸭去蚨还灶烟屯，诗卷历落视饥魂。
参张芷园读史六首
作者：谢元汴
朝代：明

即赴东流也鬼雄，如丝九鼎一孤忠。书生胸有万兵甲，鼠视秦王气似虹。绝域归来鬓已斑，宁知生入玉门关。至尊若问筹边策，图得山川要害还。金牌十二诏班师，痛饮黄龙事不支。天纵奸臣歼大将，长鎗算弗及毛锥。羌雏帐外笛声微，光极殿中唱合围。漳水不湔亡国恨，英魂相逐故官归。欺人寡妇与孤儿，操懿裔苗粲若眉。纵有一龙栖白下，铜驼回首不胜悲。兆祸男戎由女戎，乱唐宗社半闱宫。九重不识平原面，千载令人唾国忠。
参张芷园读史六首·其一
作者：谢元汴
朝代：明

即赴东流也鬼雄，如丝九鼎一孤忠。书生胸有万兵甲，鼠视秦王气似虹。
参张芷园读史六首·其三
作者：谢元汴
朝代：明

金牌十二诏班师，痛饮黄龙事不支。天纵奸臣歼大将，长鎗算弗及毛锥。
参张芷园读史六首·其二
作者：谢元汴
朝代：明

绝域归来鬓已斑，宁知生入玉门关。至尊若问筹边策，图得山川要害还。
参张芷园读史六首·其五
作者：谢元汴
朝代：明

欺人寡妇与孤儿，操懿裔苗粲若眉。纵有一龙栖白下，铜驼回首不胜悲。
参张芷园读史六首·其六
作者：谢元汴
朝代：明

兆祸男戎由女戎，乱唐宗社半闱宫。九重不识平原面，千载令人唾国忠。
参张芷园读史六首·其四
作者：谢元汴
朝代：明

羌雏帐外笛声微，光极殿中唱合围。漳水不湔亡国恨，英魂相逐故官归。
后生德壬辰八月二十二事也
作者：谢元汴
朝代：明

天之于吾何为乎，坑葬英雄斩义仁。天之于世何为乎，崇蕴虿蛾朋顽嚚。仲尼之檀何如桓魋之斧，犊华既死方问津。天下无一人知己，杀我成我何不辰。熊虺食魄鸮食魂，菉葹不噬噬兰筠。嗟德之生以正己，不惟正己物以淳。不能使世之皆曾史而无盗蹠兮，虽德之生已不伦。
吴太守招饮衙斋出青精共饭赋谢
作者：谢元汴
朝代：明

漠漠轻寒肃素襟，主宾相对画堂深。青精徐出仙家馔，白堕微商古处心。历数存亡生旧忆，閒攀今昔引高吟。宵分款语犹难竟，郭外钟声远树林。
和吴茧雪即席
作者：谢元汴
朝代：明

只如僧院宿，澹月见初痕。飒飒松湍响，微微钟梵喧。岁华我辈集，摇落几人存。忽忆西偏下，桃花隔一垣。
和登灵州山
作者：谢元汴
朝代：明

坡公已往遗踪在，遥挹风流想玉标。堪笑为官多白望，可怜当国只青苗。更无孤鹤飞明月，宁有潜蛟泣洞箫。摇落江潭浑似梦，荔阴深处听回潮。
和茧雪和张常侍
作者：谢元汴
朝代：明

茶经往必携，下壤无名泉。坦步出林皋，时与田父言。亭午墟市喧，纷然物象繁。性拙难适时，诗书补前愆。何事探幽遐，几席即深山。倚杖眺夕阳，数见暮禽还。古栎欹崖畔，苍藤老蛟缠。日久空深根，于湖纪岁年。墙头送酒谁，其屋已重迁。寒灯信瘦雨，余心正穆然。
和茧雪和归田园居六首
作者：谢元汴
朝代：明

出门无远近，落日见寒山。长吟苦涩诗，落落三十年。时亦荒唐酒，壁上吼龙渊。躬耕筋力缓，草宅墓南田。作客新丰市，小楼僦二间。渡口青枫落，征帆湍不前。徙何红泉侧，人外礼白烟。忽生孤士感，勒诗灵怪颠。勿云桑树枯，十亩信间间。归谋老妇祭，酿熟村村然。碌碌幽燕道，黄沙迷马鞅。志气何激宕，能无竹帛想。白头守田园，于今事已往。短鬓葬青丝，旅愁日日长。苍巘匪不高，河流匪不广。牛宫谁与祝，禾黍荒成莽。帷灯聚先民，顾影徒侣稀。空坞人迹少，月黑虎夜归。往来雪浪中，沧洲一布衣。桑乾不可渡，岁序心事违。慈亲苍色健，庭萱亦已娱。非无华屋者，旦暮倏而墟。数椽亦长物，城北营蜗居。蓏蔬四三畦，榆柳一二株。北窗聊寄傲，自谓羲皇如。生死蝗蠹间，文史三冬馀。隐几梦周孔，宁知瓶粟虚。今人不如古，古似今人无。榜室曰蝶庄，略彷三径曲。怪石苦难致，疏梅补亦足。一庭寓深窅，不以堂皇局。客至剥春笋，于此烧短烛。孤鹤何处飞，凉魄光如旭。饭牛白石烂，贤者叹陇陌。生不逢尧舜，失意难自适。烨烨月与星，煜煜三五夕。敢以虾蟆篇，兑此光明隙。风雨亦纵横，可以一腕役。愿招孙刘辈，共树笔墨迹。璅璅者何为，买菜而求益。
和茧雪和归田园居六首·其一
作者：谢元汴
朝代：明

出门无远近，落日见寒山。长吟苦涩诗，落落三十年。时亦荒唐酒，壁上吼龙渊。躬耕筋力缓，草宅墓南田。作客新丰市，小楼僦二间。渡口青枫落，征帆湍不前。徙何红泉侧，人外礼白烟。忽生孤士感，勒诗灵怪颠。勿云桑树枯，十亩信间间。归谋老妇祭，酿熟村村然。
和茧雪和归田园居六首·其三
作者：谢元汴
朝代：明

帷灯聚先民，顾影徒侣稀。空坞人迹少，月黑虎夜归。往来雪浪中，沧洲一布衣。桑乾不可渡，岁序心事违。
和茧雪和归田园居六首·其二
作者：谢元汴
朝代：明

碌碌幽燕道，黄沙迷马鞅。志气何激宕，能无竹帛想。白头守田园，于今事已往。短鬓葬青丝，旅愁日日长。苍巘匪不高，河流匪不广。牛宫谁与祝，禾黍荒成莽。
和茧雪和归田园居六首·其五
作者：谢元汴
朝代：明

榜室曰蝶庄，略彷三径曲。怪石苦难致，疏梅补亦足。一庭寓深窅，不以堂皇局。客至剥春笋，于此烧短烛。孤鹤何处飞，凉魄光如旭。
和茧雪和归田园居六首·其六
作者：谢元汴
朝代：明

饭牛白石烂，贤者叹陇陌。生不逢尧舜，失意难自适。烨烨月与星，煜煜三五夕。敢以虾蟆篇，兑此光明隙。风雨亦纵横，可以一腕役。愿招孙刘辈，共树笔墨迹。璅璅者何为，买菜而求益。
和茧雪和归田园居六首·其四
作者：谢元汴
朝代：明

慈亲苍色健，庭萱亦已娱。非无华屋者，旦暮倏而墟。数椽亦长物，城北营蜗居。蓏蔬四三畦，榆柳一二株。北窗聊寄傲，自谓羲皇如。生死蝗蠹间，文史三冬馀。隐几梦周孔，宁知瓶粟虚。今人不如古，古似今人无。
和茧雪和游斜川
作者：谢元汴
朝代：明

急湍胡不退，鸡肋未能休。何如纵一苇，恣情山水游。汎汎志和船，岂曰非清流。容裔逐烟波，忘机学浮鸥。不然理轻策，振衣上危丘。冥濛扪元化，独与卢敖俦。湖寺迥岩剡，白足相对酬。孝禅以名庵，得似虎溪不。我来叩白云，蹑之生百忧。老龙吟秋光，亦可黄禾求。
和茧雪和移居二首
作者：谢元汴
朝代：明

自我山塘栖，已见三易宅。度岁孔子居，爨烟九千夕。流离艰难际，诚壹感仆役。偶然偕数公，吴楚共一席。欢笑无杂宾，风雨话畴昔。吾送漂上舟，奚堪雁行析。吾庐亦何有，萧然数卷诗。破砚与秃毫，绳床能安之。八峰九峰侍，芳辰赋清思。青雀烟中舫，我来梅雨时。秋深红叶下，流光遂及兹。誓暮嗟已晚，古人匪吾欺。
和茧雪和移居二首·其一
作者：谢元汴
朝代：明

自我山塘栖，已见三易宅。度岁孔子居，爨烟九千夕。流离艰难际，诚壹感仆役。偶然偕数公，吴楚共一席。欢笑无杂宾，风雨话畴昔。吾送漂上舟，奚堪雁行析。
和茧雪和移居二首·其二
作者：谢元汴
朝代：明

吾庐亦何有，萧然数卷诗。破砚与秃毫，绳床能安之。八峰九峰侍，芳辰赋清思。青雀烟中舫，我来梅雨时。秋深红叶下，流光遂及兹。誓暮嗟已晚，古人匪吾欺。
和茧雪和贫士七首
作者：谢元汴
朝代：明

严霜百草枯，落叶相因依。倦雀翔故林，凄然动夕晖。扶摇非不矗，胡为作卑飞。我思在韩水，惆怅未能满。夫何楮上虫，食仙不食饥。崎岖圣贤内，日暮风多悲。相彼鹤在林，好之者乘轩。愧我非君子，无能致中园。渴饮清溪水，饥啄青山烟。旅食未峥嵘，穷冬籽一研。寒郊与瘦岛，相视默无言。诗姿如鹤姿，敢不拜往贤。书卷外无物，泠泠一弦琴。爱琴爱其桐，不在声与音。萧条寂寞际，此意谁能寻。羁栖淹岁月，青蘋笑孤斟。惟有归来辞，对之生敬钦。遐哉柴桑子，悠悠古人心。庾郎之鲑菜，差瞻于黔娄。闭门类枯僧，八月废应酬。过此二十日，屠苏又一周。一身不自谋，每为万物忧。千载而上下，屈指复谁俦。零落雪文字，吾于此中求。请谒伤直性，畏为异物干。薄田仅数亩，卖尽输县官。许行宁阔迂，治世在饔飧。传来故乡信，凛冽正冬寒。长跪读未竟，冰丝落衰颜。纬萧亦自可，何事赋出关。数武至河湄，隐隐见孤蓬。何人道姓字，使我惭炭工。汉柄虽旁落，尚有梅与龚。萧萧此两屐，敢以劲草同。深竹人家幽，蜿蜒柴门通。非阡非陌间，数许鲐背从。岂无凌云手，我爱韩潮州。苍典探物始，单行诚少俦。凡蹄脊骨露，嗤彼弱笔流。半肩行李中，痛饮可忘忧。前圣畏后生，恭以寒雅酬。崛强存孤尚，奇服佩前修。
和茧雪和贫士七首·其一
作者：谢元汴
朝代：明

严霜百草枯，落叶相因依。倦雀翔故林，凄然动夕晖。扶摇非不矗，胡为作卑飞。我思在韩水，惆怅未能满。夫何楮上虫，食仙不食饥。崎岖圣贤内，日暮风多悲。
和茧雪和贫士七首·其七
作者：谢元汴
朝代：明

岂无凌云手，我爱韩潮州。苍典探物始，单行诚少俦。凡蹄脊骨露，嗤彼弱笔流。半肩行李中，痛饮可忘忧。前圣畏后生，恭以寒雅酬。崛强存孤尚，奇服佩前修。
和茧雪和贫士七首·其三
作者：谢元汴
朝代：明

书卷外无物，泠泠一弦琴。爱琴爱其桐，不在声与音。萧条寂寞际，此意谁能寻。羁栖淹岁月，青蘋笑孤斟。惟有归来辞，对之生敬钦。遐哉柴桑子，悠悠古人心。
和茧雪和贫士七首·其二
作者：谢元汴
朝代：明

相彼鹤在林，好之者乘轩。愧我非君子，无能致中园。渴饮清溪水，饥啄青山烟。旅食未峥嵘，穷冬籽一研。寒郊与瘦岛，相视默无言。诗姿如鹤姿，敢不拜往贤。
和茧雪和贫士七首·其五
作者：谢元汴
朝代：明

请谒伤直性，畏为异物干。薄田仅数亩，卖尽输县官。许行宁阔迂，治世在饔飧。传来故乡信，凛冽正冬寒。长跪读未竟，冰丝落衰颜。纬萧亦自可，何事赋出关。
和茧雪和贫士七首·其六
作者：谢元汴
朝代：明

数武至河湄，隐隐见孤蓬。何人道姓字，使我惭炭工。汉柄虽旁落，尚有梅与龚。萧萧此两屐，敢以劲草同。深竹人家幽，蜿蜒柴门通。非阡非陌间，数许鲐背从。
和茧雪和贫士七首·其四
作者：谢元汴
朝代：明

庾郎之鲑菜，差瞻于黔娄。闭门类枯僧，八月废应酬。过此二十日，屠苏又一周。一身不自谋，每为万物忧。千载而上下，屈指复谁俦。零落雪文字，吾于此中求。
和茧雪和郭主簿二首
作者：谢元汴
朝代：明

岁尽衣裳单，十日九多阴。门巷常寂寂，霜风吹我襟。仆马告云痡，萧凉剑与琴。揽衣起长叹，凭吊及古今。隆中经济才，能令典午钦。世无管乐人，谁与共幽斟。从此至符秦，扪虱亦谷音。如何亢龙季，空山哭遗簪。篑筱犹好名，避世终未深。迟暮方学道，嗟咜过令节。逍遥齐物论，读之心魂彻。死无封禅书，清风百世绝。千秋富春山，终南不敢列。古来隐沦士，往往皆英杰。桃花隔流水，便是神仙诀。观生数荣落，罔识晋日月。
和茧雪和郭主簿二首·其一
作者：谢元汴
朝代：明

岁尽衣裳单，十日九多阴。门巷常寂寂，霜风吹我襟。仆马告云痡，萧凉剑与琴。揽衣起长叹，凭吊及古今。隆中经济才，能令典午钦。世无管乐人，谁与共幽斟。从此至符秦，扪虱亦谷音。如何亢龙季，空山哭遗簪。篑筱犹好名，避世终未深。
和茧雪和郭主簿二首·其二
作者：谢元汴
朝代：明

迟暮方学道，嗟咜过令节。逍遥齐物论，读之心魂彻。死无封禅书，清风百世绝。千秋富春山，终南不敢列。古来隐沦士，往往皆英杰。桃花隔流水，便是神仙诀。观生数荣落，罔识晋日月。
和黄伯城见投韵二首
作者：谢元汴
朝代：明

师乎抗节死，愧我犹偷生。桐桂宜存种，离车不好名。老僧裳古拙，山鬼貌奇狞。寂寂田横岛，胡能不及情。洒濯观天下，予心倍憬然。弇兹一室内，踔厉九丘前。祭草从今日，纳肝忆往年。苌弘虽已矣，碧血弥芳鲜。
和黄伯城见投韵二首·其一
作者：谢元汴
朝代：明

师乎抗节死，愧我犹偷生。桐桂宜存种，离车不好名。老僧裳古拙，山鬼貌奇狞。寂寂田横岛，胡能不及情。
和黄伯城见投韵二首·其二
作者：谢元汴
朝代：明

洒濯观天下，予心倍憬然。弇兹一室内，踔厉九丘前。祭草从今日，纳肝忆往年。苌弘虽已矣，碧血弥芳鲜。
咏石龙
作者：谢元汴
朝代：明

龙以灵成形，石龙龙亦灵。善通朱氏梦，能染顾君青。夭矫叶公璧，柔驯刘累庭。会须腾汉沼，莫作五侯鲭。
哭先民部贞穆先生
作者：谢元汴
朝代：明

天寒海水不相知，短世无劳折剑炊。地下眉山称小友，人间望蔡失鹰师。衿巾肃穆临千仞，梅棘孤青秀一枝。从古词流匪有命，汨罗江上莫投诗。尺寸量天天曰瞢，苦僧迁客一生中。遂从决脰师王蠋，宁事焚膏叹陆通。何处墓门无盍旦，谁为孝子有弹弓。鳄溪鬼影蛟鱼吊，韩伯由兹不送穷。白贲如何进雉羹，长年桑户困银鎗。孝乡忍见雕慈竹，寡草曾闻哭女婴。金格虚誊灵隐籍，玉棺不享世间名。杜康已放三卮外，盘石无人祀步兵。秋室卿云抱足呻，冰文齿齿陷龙宾。自因许剑怀明德，肯向封胡索等伦。岭外山川无冱气，菰中兰玉怨奇辰。珠江若遇越文种，休说当年旧楚臣。腰镰岭上耘绳麻，桃滥薄陈紫笋茶。溟海风烟各日月，魂州草木自荣华。臂林名社招平叔，栎树连诗吊若耶。太白墓前闻鬼语，灵均苗裔后牛蛇。风雨夜深诔荔枝，文章秀发芙蓉池。春山雪拥楚囚杖，秋草虫吟才鬼词。麟角千年餂黑石，冉村白日冷红丝。游魂勿爱巫猿啸，峡水庭坚剑血澌。不贪芳饵譬何鳏，遥寄冰心在市阛。银鹿烹云供醉石，樵青祭雨告烟鬟。交多四海伤无友，魂到三生展有颜。陵舄郁栖随所化，名山香草岂相关。劖削鬼工发杀机，血痕蛟水战声威。纷纷馀子皆群婢，琭琭才人匹岭薇。吐绶文禽疑化石，呕丝鱼妾未成衣。峭寒东野真孤特，哭对完山草树稀。忍就要离买好邻，征衫长笑□猿人。隽周自信坎中血，齐女未分柳外身。已见名丝穿虎窟，谁怜墨汁染青燐。兰皋木末存神理，石骨苍凉偃竹筠。怪由毛里错投胎，蓼味虫音带苦来。天地英雄同武满，九州吉士半泉台。勿从秋水问霜叶，独向寒原礼古苔。东去天吴张九首，不飧地雁飧中苔。
哭先民部贞穆先生·其一
作者：谢元汴
朝代：明

天寒海水不相知，短世无劳折剑炊。地下眉山称小友，人间望蔡失鹰师。衿巾肃穆临千仞，梅棘孤青秀一枝。从古词流匪有命，汨罗江上莫投诗。
哭先民部贞穆先生·其七
作者：谢元汴
朝代：明

不贪芳饵譬何鳏，遥寄冰心在市阛。银鹿烹云供醉石，樵青祭雨告烟鬟。交多四海伤无友，魂到三生展有颜。陵舄郁栖随所化，名山香草岂相关。
哭先民部贞穆先生·其三
作者：谢元汴
朝代：明

白贲如何进雉羹，长年桑户困银鎗。孝乡忍见雕慈竹，寡草曾闻哭女婴。金格虚誊灵隐籍，玉棺不享世间名。杜康已放三卮外，盘石无人祀步兵。
哭先民部贞穆先生·其九
作者：谢元汴
朝代：明

忍就要离买好邻，征衫长笑□猿人。隽周自信坎中血，齐女未分柳外身。已见名丝穿虎窟，谁怜墨汁染青燐。兰皋木末存神理，石骨苍凉偃竹筠。
哭先民部贞穆先生·其二
作者：谢元汴
朝代：明

尺寸量天天曰瞢，苦僧迁客一生中。遂从决脰师王蠋，宁事焚膏叹陆通。何处墓门无盍旦，谁为孝子有弹弓。鳄溪鬼影蛟鱼吊，韩伯由兹不送穷。
哭先民部贞穆先生·其五
作者：谢元汴
朝代：明

腰镰岭上耘绳麻，桃滥薄陈紫笋茶。溟海风烟各日月，魂州草木自荣华。臂林名社招平叔，栎树连诗吊若耶。太白墓前闻鬼语，灵均苗裔后牛蛇。
哭先民部贞穆先生·其八
作者：谢元汴
朝代：明

劖削鬼工发杀机，血痕蛟水战声威。纷纷馀子皆群婢，琭琭才人匹岭薇。吐绶文禽疑化石，呕丝鱼妾未成衣。峭寒东野真孤特，哭对完山草树稀。
哭先民部贞穆先生·其六
作者：谢元汴
朝代：明

风雨夜深诔荔枝，文章秀发芙蓉池。春山雪拥楚囚杖，秋草虫吟才鬼词。麟角千年餂黑石，冉村白日冷红丝。游魂勿爱巫猿啸，峡水庭坚剑血澌。
哭先民部贞穆先生·其十
作者：谢元汴
朝代：明

怪由毛里错投胎，蓼味虫音带苦来。天地英雄同武满，九州吉士半泉台。勿从秋水问霜叶，独向寒原礼古苔。东去天吴张九首，不飧地雁飧中苔。
哭先民部贞穆先生·其四
作者：谢元汴
朝代：明

秋室卿云抱足呻，冰文齿齿陷龙宾。自因许剑怀明德，肯向封胡索等伦。岭外山川无冱气，菰中兰玉怨奇辰。珠江若遇越文种，休说当年旧楚臣。
哭南叔
作者：谢元汴
朝代：明

木落秋飔夜壑溅，空悲毅魄赴幽泉。自焚象齿腥谗剑，不惮鸡牺种祸田。雌伏宁为万物后，雄飞终任众材先。芳州不忍生兰杜，独解蒯缑挂墓前。
哭张芷园
作者：谢元汴
朝代：明

贵乎立教首，不在败与成。世鲜女娲手，石破天以惊。羲和息其马，悲泉瘗日兄。月斧缺不修，无能补剕黥。江河流赤血，白昼夔魑行。高冠奋长剑，武义何璜璜。周无未献地，矢志坚众城。讵异齐岛士，五百殉一贞。头行三十里，怒面切羌生。至今风雨夜，每见战血赪。南州信小水，乃在天东角。异人为眉目，表异自雕琢。志不在身名，奇服从其朔。食禄忘君者，羿羿而浞浞。不则人趋步，举世皆龌龊。安得饮瀣人，漱万年醉浊。昏者使之明，寐者使之觉。上不负天子，下不负所学。盘墓与轩丘，昏嫁自五岳。子实挺此中，羊石之鷟鸑。
哭张芷园·其一
作者：谢元汴
朝代：明

贵乎立教首，不在败与成。世鲜女娲手，石破天以惊。羲和息其马，悲泉瘗日兄。月斧缺不修，无能补剕黥。江河流赤血，白昼夔魑行。高冠奋长剑，武义何璜璜。周无未献地，矢志坚众城。讵异齐岛士，五百殉一贞。头行三十里，怒面切羌生。至今风雨夜，每见战血赪。
哭张芷园·其二
作者：谢元汴
朝代：明

南州信小水，乃在天东角。异人为眉目，表异自雕琢。志不在身名，奇服从其朔。食禄忘君者，羿羿而浞浞。不则人趋步，举世皆龌龊。安得饮瀣人，漱万年醉浊。昏者使之明，寐者使之觉。上不负天子，下不负所学。盘墓与轩丘，昏嫁自五岳。子实挺此中，羊石之鷟鸑。
哭林非斋师师与羊城争立督战三水赴汨罗之召八首
作者：谢元汴
朝代：明

谁将孤掌臂莲条，造物致人匪不尧。庭裔蛟糜欣佩芷，东山銶斧恶闻鸮。仲华已识刘文叔，尹氏犹争王子朝。礼义州前虚一左，未烦宋玉赋魂招。誓水危涛万马奔，何分谄魄与忠魂。凿幽以出陈明器，坏木猗谁哭库门。泉下尽人能肉虎，犹生惟子可孙昆。曹刘信史纷纷异，敢续欧公正统论。墓表汤阴嵇侍中，后先蹑屐偶雷同。难将谯羽系苕苇，未许颓桑指螮蝀。泣血江河为吊鸟，忘情草木感秋虫。潜虬植发暮潮黑，秀缬峰青想九嵏。河身倾仄险于谗，舐掌离车频谑諵。但有雕云敷党族，谅多酸雨送松杉。凭将知罪存麟史，分得文章与蟹监。哭泣妇人俱不可，相传司马旧青衫。袖手危枰自昔然，伤心勿问崇弘年。庙谟每见迂宣室，边策徒闻讲耀蝉。刚齿端为柔舌克，肉羹忍使猎人朘。葬鱼秀杰欣相谓，恰有清流可比肩。非因策雨恤龙乖，欲补天衣经素？。岂是荷花能作镜，未疑芳草化为荄。昌言斩马诚何用，危论烹羊戏似俳。历叹兴亡千古事，弥深孤愤在予怀。毅魄犹堪雄鬼降，修能差与屈平双。不迁橘柚生南国，为采芙蓉涉大江。俯视群儿临广武，兼形伯气汎吴艭。俊民凋落今如此，石濑飞龙泣夜凉。穷忆登舟洒泣时，戾平斗极岱峰夷。蒲牢自见鲸鱼震，璧马非为河伯麾。日月每资豺貁力，卿公遑恤腐僵危。凌翻海影残兵哭，剑履芒寒指发髭。
哭林非斋师师与羊城争立督战三水赴汨罗之召八首·其一
作者：谢元汴
朝代：明

谁将孤掌臂莲条，造物致人匪不尧。庭裔蛟糜欣佩芷，东山銶斧恶闻鸮。仲华已识刘文叔，尹氏犹争王子朝。礼义州前虚一左，未烦宋玉赋魂招。
哭林非斋师师与羊城争立督战三水赴汨罗之召八首·其七
作者：谢元汴
朝代：明

毅魄犹堪雄鬼降，修能差与屈平双。不迁橘柚生南国，为采芙蓉涉大江。俯视群儿临广武，兼形伯气汎吴艭。俊民凋落今如此，石濑飞龙泣夜凉。
哭林非斋师师与羊城争立督战三水赴汨罗之召八首·其三
作者：谢元汴
朝代：明

墓表汤阴嵇侍中，后先蹑屐偶雷同。难将谯羽系苕苇，未许颓桑指螮蝀。泣血江河为吊鸟，忘情草木感秋虫。潜虬植发暮潮黑，秀缬峰青想九嵏。
哭林非斋师师与羊城争立督战三水赴汨罗之召八首·其二
作者：谢元汴
朝代：明

誓水危涛万马奔，何分谄魄与忠魂。凿幽以出陈明器，坏木猗谁哭库门。泉下尽人能肉虎，犹生惟子可孙昆。曹刘信史纷纷异，敢续欧公正统论。
哭林非斋师师与羊城争立督战三水赴汨罗之召八首·其五
作者：谢元汴
朝代：明

袖手危枰自昔然，伤心勿问崇弘年。庙谟每见迂宣室，边策徒闻讲耀蝉。刚齿端为柔舌克，肉羹忍使猎人朘。葬鱼秀杰欣相谓，恰有清流可比肩。
哭林非斋师师与羊城争立督战三水赴汨罗之召八首·其八
作者：谢元汴
朝代：明

穷忆登舟洒泣时，戾平斗极岱峰夷。蒲牢自见鲸鱼震，璧马非为河伯麾。日月每资豺貁力，卿公遑恤腐僵危。凌翻海影残兵哭，剑履芒寒指发髭。
哭林非斋师师与羊城争立督战三水赴汨罗之召八首·其六
作者：谢元汴
朝代：明

非因策雨恤龙乖，欲补天衣经素？。岂是荷花能作镜，未疑芳草化为荄。昌言斩马诚何用，危论烹羊戏似俳。历叹兴亡千古事，弥深孤愤在予怀。
哭林非斋师师与羊城争立督战三水赴汨罗之召八首·其六
作者：谢元汴
朝代：明
体裁：七言律诗

非因策雨恤龙乖，欲补天衣经素�。岂是荷花能作镜，未疑芳草化为荄。昌言斩马诚何用，危论烹羊戏似俳。历叹兴亡千古事，弥深孤愤在予怀。
哭林非斋师师与羊城争立督战三水赴汨罗之召八首·其四
作者：谢元汴
朝代：明

河身倾仄险于谗，舐掌离车频谑諵。但有雕云敷党族，谅多酸雨送松杉。凭将知罪存麟史，分得文章与蟹监。哭泣妇人俱不可，相传司马旧青衫。
哭石交十首
作者：谢元汴
朝代：明

兰为美人魂，石为君子心。君子多哭石，哭石不成音。哭石不哭花，哭花非岖嵚。天地一朝毁，古衣穴破衾。奇人抱冰死，剑去龙亦沉。古木老声悲，地蝹索森森。石气不可平，石魂不可侵。感此成哀哭，哭死鬼开襟。嗟予如穷鸟，集彼坏木枝。西北既巳倾，踆足无能支。天下悲流血，驱石而鞭之。石囟化苗鲧，石怪生龙夔。此自天地罪，何辞于射笞。哭石石肝崩，哭石石形犛。山川有至德，衣食人不知。训狐老成魅，厌闻人血腥。身非苕华质，饪割同秋鲭。浊水不流渭，清水不流泾。我石匪浣衣，危立峙中庭。雷风水火力，受此崭宕形。桀纣为兄弟，何以茂舜荣。奇杌为一家，何以秀尧苓。我意不如石，怪叹生幽冥。敢失童麋步，壮趾以灭铭。石孤如谏士，石严如司刑。昔为石磊磊，今为冢青青。以石为粱黍，石理难耕耘。以石为麻帛，石色难玄纁。海水飞天杭，往不及其群。如何穷老翁，至死乐我员。龙鳞亦可葬，鱼肠亦可坟。所痛古周孔，无罪见烹焚。哭石复咒石，慎勿化香芸。石生天颜惨，石死天颜舒。石身与天战，果然天丧余。君作黄泉客，我为雷滨渔。不能杀共工，何须骂曹蜍。哭石磔西风，哭石咀凤车。落日山鬼笑，寒狸吊古墟。石兮其归来，荒山有梅香。利剑不割物，悲割君子肝。古石肉角仁，今石九婴奸。我石何如古，所以哭湍湍。孟门有九逵，人面险成滩。山木本自蘖，菹醢使其酸。不化秋骨雷，伺恶吹鬼弹。惟索颜回魄，饕餮古衣冠。交石勿交猩，君子慎其端。吾悲治世者，童角而虹虹。士女为肉蓠，诗书为豸虫。偕亡所不恤，不敢怨丰隆。石衣无华色，石言无昌融。生无百年寿，日日忧天终。何言岑丘小，岑丘抗华嵩。何言苍葭微，苍葭美桧桐。以此酬石德，庶其昭子衷。天下无朋友，左儒享盛名。黄祖杀祢衡，万古伤人情。怒作蛟龙吼，剑声何不平。剑声非石声。虞夏忽焉没，安事象鸟耕。哭石不及舜，舜死梧水清。哭石不及禹，禹死稽山峥。何有于海童，篡日出妖城。金策剪鹑首，苍苍岂常酣。飘风不自北，飘风不及南。哭我载尸行，呼石为伟男。野火烧尔骨，不沃蝇蚋贪。勿过潇湘水，湘水有惊潭。勿上群玉山，玉山有危岚。哭石不谀石，哭石无诪諵。男儿则死尔，勿贻泉下惭。佞草亦可食，何用死芙蕖。媚蝶亦可佩，何用老砗磲。纳趾天地内，局蹐似籧篨。西山有发鸠，东门有爰居。古之精洁士，济涉慎衣袪。众人贵艾服，君子鄙意初。岂以三寿朋，而易七香车。痛哉穷老翁，倏如宿蘧庐。剪纸作天问，悲风卷素旟。
哭石交十首·其一
作者：谢元汴
朝代：明

兰为美人魂，石为君子心。君子多哭石，哭石不成音。哭石不哭花，哭花非岖嵚。天地一朝毁，古衣穴破衾。奇人抱冰死，剑去龙亦沉。古木老声悲，地蝹索森森。石气不可平，石魂不可侵。感此成哀哭，哭死鬼开襟。
哭石交十首·其七
作者：谢元汴
朝代：明

吾悲治世者，童角而虹虹。士女为肉蓠，诗书为豸虫。偕亡所不恤，不敢怨丰隆。石衣无华色，石言无昌融。生无百年寿，日日忧天终。何言岑丘小，岑丘抗华嵩。何言苍葭微，苍葭美桧桐。以此酬石德，庶其昭子衷。
哭石交十首·其三
作者：谢元汴
朝代：明

训狐老成魅，厌闻人血腥。身非苕华质，饪割同秋鲭。浊水不流渭，清水不流泾。我石匪浣衣，危立峙中庭。雷风水火力，受此崭宕形。桀纣为兄弟，何以茂舜荣。奇杌为一家，何以秀尧苓。我意不如石，怪叹生幽冥。敢失童麋步，壮趾以灭铭。石孤如谏士，石严如司刑。昔为石磊磊，今为冢青青。
哭石交十首·其九
作者：谢元汴
朝代：明

金策剪鹑首，苍苍岂常酣。飘风不自北，飘风不及南。哭我载尸行，呼石为伟男。野火烧尔骨，不沃蝇蚋贪。勿过潇湘水，湘水有惊潭。勿上群玉山，玉山有危岚。哭石不谀石，哭石无诪諵。男儿则死尔，勿贻泉下惭。
哭石交十首·其二
作者：谢元汴
朝代：明

嗟予如穷鸟，集彼坏木枝。西北既巳倾，踆足无能支。天下悲流血，驱石而鞭之。石囟化苗鲧，石怪生龙夔。此自天地罪，何辞于射笞。哭石石肝崩，哭石石形犛。山川有至德，衣食人不知。
哭石交十首·其五
作者：谢元汴
朝代：明

石生天颜惨，石死天颜舒。石身与天战，果然天丧余。君作黄泉客，我为雷滨渔。不能杀共工，何须骂曹蜍。哭石磔西风，哭石咀凤车。落日山鬼笑，寒狸吊古墟。石兮其归来，荒山有梅香。
哭石交十首·其八
作者：谢元汴
朝代：明

天下无朋友，左儒享盛名。黄祖杀祢衡，万古伤人情。怒作蛟龙吼，剑声何不平。剑声非石声。虞夏忽焉没，安事象鸟耕。哭石不及舜，舜死梧水清。哭石不及禹，禹死稽山峥。何有于海童，篡日出妖城。
哭石交十首·其八
作者：谢元汴
朝代：明
体裁：古风

天下无朋友，左儒享盛名。黄祖杀祢衡，万古伤人情。怒作蛟龙吼，剑声何不平。虞夏忽焉没，安事象鸟耕。哭石不及舜，舜死梧水清。哭石不及禹，禹死稽山峥。何有于海童，篡日出妖城。
哭石交十首·其六
作者：谢元汴
朝代：明

利剑不割物，悲割君子肝。古石肉角仁，今石九婴奸。我石何如古，所以哭湍湍。孟门有九逵，人面险成滩。山木本自蘖，菹醢使其酸。不化秋骨雷，伺恶吹鬼弹。惟索颜回魄，饕餮古衣冠。交石勿交猩，君子慎其端。
哭石交十首·其十
作者：谢元汴
朝代：明

佞草亦可食，何用死芙蕖。媚蝶亦可佩，何用老砗磲。纳趾天地内，局蹐似籧篨。西山有发鸠，东门有爰居。古之精洁士，济涉慎衣袪。众人贵艾服，君子鄙意初。岂以三寿朋，而易七香车。痛哉穷老翁，倏如宿蘧庐。剪纸作天问，悲风卷素旟。
哭石交十首·其四
作者：谢元汴
朝代：明

以石为粱黍，石理难耕耘。以石为麻帛，石色难玄纁。海水飞天杭，往不及其群。如何穷老翁，至死乐我员。龙鳞亦可葬，鱼肠亦可坟。所痛古周孔，无罪见烹焚。哭石复咒石，慎勿化香芸。
喜得吴伯愚书
作者：谢元汴
朝代：明

灶北墙东事亦宜，客心赋与寒松知。难成鸠隼题为凤，不及龙鱼詈作螭。四表英贤嗟落落，满天风雨错离离。共分岐海相潮汐，淮泲烟青仅一匜。
喜得陈夏木书
作者：谢元汴
朝代：明

岂是盗名字小山，书来短发及秋删。遐心匪卷流黄席，我面有如古玉颜。七尺平分天地辱，五常不理剑冠顽。佩瑱阿谷犹吾党，泽畔先询屈子蕳。
寄怀杜纯一大司寇
作者：谢元汴
朝代：明

屈指燕山多好友，前有伯桃后渐离。我生远在天东角，踽踽孤行无所之。师门十九公其一，如垄上木木生枝。人生会合当有命，日西月东谁能知。十年曲涧与深篁，青猿对泣玄罴悲。瘦烟守日风色严，幽怀宁不与之宜。良书万里贻白屋，气凌金石并者谁。易水之流亦不寒，黄金之台亦不夷。夔龙在上箕颍下，野棠花发刘蕡祠。
寄谢平泷主人
作者：谢元汴
朝代：明

寻芳偶尔到泷中，系马衡门醉碧丛。归去月明何处梦，夜深依旧照诗筒。
寄题韩祠二首
作者：谢元汴
朝代：明

驱鳄文章泷吏诗，闻风廉立亦吾师。千年封事争传诵，一札留衣尚费疑。未必非同文畅意，安能不作区泓思。阳山字子潮山姓，五岭声名草木知。苍然古木龙螭姿，一水流寒照发眉。潮学于今称大雅，南州自此不侏㒧。华山恸哭真佳士，秦岭悲歌亦可儿。吊古许多词赋客，筮魂能解九京颐。
寄题韩祠二首·其一
作者：谢元汴
朝代：明

驱鳄文章泷吏诗，闻风廉立亦吾师。千年封事争传诵，一札留衣尚费疑。未必非同文畅意，安能不作区泓思。阳山字子潮山姓，五岭声名草木知。
寄题韩祠二首·其二
作者：谢元汴
朝代：明

苍然古木龙螭姿，一水流寒照发眉。潮学于今称大雅，南州自此不侏㒧。华山恸哭真佳士，秦岭悲歌亦可儿。吊古许多词赋客，筮魂能解九京颐。
寄题韩祠二首·其二
作者：谢元汴
朝代：明
体裁：七言律诗

苍然古木龙螭姿，一水流寒照发眉。潮学于今称大雅，南州自此不侏俪。华山恸哭真佳士，秦岭悲歌亦可儿。吊古许多词赋客，筮魂能解九京颐。
寒食后微服止门人李瑞奇斋留数日未能归也勒于壁上以志所怀二首
作者：谢元汴
朝代：明

岂有焚身贿，瞻乌靡所之。豹之文自藉，兰以芳而錤。檀迹天生德，弧车鬼载疑。莫须道路死，不及首禾尼。匡畏颜回后，遥心与子期。凤衰吟旷兕，龙忌惕焚绥。人海孤难涉，道山危不移。萧萧千尺竹，竦峙江之湄。
寒食后微服止门人李瑞奇斋留数日未能归也勒于壁上以志所怀二首·其一
作者：谢元汴
朝代：明

岂有焚身贿，瞻乌靡所之。豹之文自藉，兰以芳而錤。檀迹天生德，弧车鬼载疑。莫须道路死，不及首禾尼。
寒食后微服止门人李瑞奇斋留数日未能归也勒于壁上以志所怀二首·其二
作者：谢元汴
朝代：明

匡畏颜回后，遥心与子期。凤衰吟旷兕，龙忌惕焚绥。人海孤难涉，道山危不移。萧萧千尺竹，竦峙江之湄。
寿卓捷一
作者：谢元汴
朝代：明

吉泽吐云绶，尧蓂叶叶新。荔蘅幽纫佩，璜玉静垂纶。白鹿宜招隐，商颜足避秦。橘中深日月，枕漱字天民。
寿吴葛如
作者：谢元汴
朝代：明

始青亦是神仙窟，暂许赤松到世间。此日人传班定远，他年籍在云来山。师贞以律龙章举，道隐于华彩幄閒。珠树可生玄圃上，会孙遐趾迥能攀。
小筑落成题壁
作者：谢元汴
朝代：明

文宁求鬼哭，石莫补天穿。自是奇人少，非关古圣骞。
山中寄袁于人
作者：谢元汴
朝代：明

青山与破帽，蹇产亦相当。弛壑宽龙寝，避云让豹房。无多求友法，但有听神方。何以秋冬际，孤行理不伤。
山居读楚辞忽作凭吊
作者：谢元汴
朝代：明

荒岨何处勒残碑，烟雨不言石发知。曾否桑林生臂手，果然山鬼妒茳蓠。千春日月劳宾饯，十步瑶芝乘虎螭。便买秋风祭宋玉，香魂应冷墓门枝。
岁暮山居杂感
作者：谢元汴
朝代：明

岁暮能无感，寒溪淡不声。荧灯一卷守，残柳数株明。日月忘年夭，山川摇客情。搴萝过绝壁，犹恐近浮名。谐世无长策，青山作比闾。才名屈宋命，瓻甋马杨书。宁许续天问，偏当赋子虚。依稀尧禹迹，俯仰此焉如。寒雨宾梅发，春枝渐向荣。学无通岁力，病积瘦吟程。二屦疏行迹，双扉覆短桁。惟应书史里，迸筑破愁城。胸有真山水，看山何必山。振衣千仞际，坐客下床间。楚汉人安往，英雄事可删。嗣宗与叔夜，各梦不相关。刳形为土木，疵垢全其真。屋角牛宫显，河湄麂步新。飔音凄断楚，日色冷幽蘋。荔佩今无恙，何妨署怪民。由来世德邈，父子守残经。祠庙颓垣倚，墓田茂草青。妻奴羸百指，鹅鹜绌千翎。破屋吟声满，年年饯客星。干戈离乱后，陟屺有慈亲。一杖依山曲，全家爱水濒。蛮风废蜡腊，竹室杂岐豳。摇落伤心处，峥嵘视葛巾。勿谓门庭寂，楮歌乐成员。一人知己可，四海草庐分。男子疲张裔，英雄壮使君。空山多虎啸，清险月中闻。阅物当颓纪，交游忆曩时。风流我辈灭，零落在林埼。刻楮真无用，屠龙殊不宜。何如十亩上，日讽伐檀诗。熊魂日象煜，怪雾秘天倪。白粲冈头草，鬼薪岭上桋。龙门终马走，鸿渐逐鸡栖。百里乡关迩，能无泣路迷。客作混佣保，疏茅俯泌洋。蹲鸱刚半耜，杞犬未成行。厌虎方多误，树兰美不芳。想无庞马辈，胜似萃鱼梁。自石与山水，无之不字霜。柳州州曰柳，蒋径径从蒋。留使名贤记，烦将缺事详。萧萧稀菊本，风物拟柴桑。水根泽腹见，石腭露回湾。鸡黍为供少，鱼蔬适市艰。瞻星礼太乙，筮易兆天山。不与圭峰竞，选形物外间。闭门深拔剌，落落少交知。勿涉恶溪水，长吟不肖诗。重华才子谱，元祐党人碑。所以萧升佐，能登季札祠。种自盘瓠旧，伥蒐燎狒猩。荒祠画壁怪，野祭巫音伧。贵竹鬼方国，海童不夜城。譬如经滟滪，达者得其平。逐麛良已老，臣壮不如人。大抵鼋鼍窟，犹然虎豹邻。孤村明远火，细雨澹萧晨。未审古槃涧，今当第几伦。条枚正直挺，伐木闻丁丁。经济分姜韭，平章课仆伻。樵从青鸟度，人在白烟行。落日柴门掩，波澜众虑生。从兹谢坲坱，上屋骑危樯。绣？妇人服，蜉蝣公子裳。綦巾非不美，岸帻未为狂。到有残汀沚，相徉鸥鹭傍。残年壮抱馁，宝剑床头吟。不见黄河水，倒连天汉深。牧吹纷向夕，寒鸟各依林。痛饮充骚隙，长歌破短襟。襄城迷七圣，崱巘亦崆峒。松干虬形拙，岩身魑状工。风飘不自北，枭徙尚闻东。夕照灭明外，翳然水木红。葭律叶霜信，修原眺望遥。颉颃上下鸟，断续短长桥。坠地儿先哭，参天柏后凋。敢为类社树，如彼系陵苕。风雨相餤食，不为乌兔谋。霜呜钟亦应，蘋秀鹿能求。如襮如冠后，似旄似亩丘。神山不可到，此亦凤麟州。韩陵石一片，以下皆驴鸣。白堕引群豕，青尊对老兵。文人无不可，太上贵忘情。戏作野雩逐，胸中块垒平。古道流泉侧，馡然草木香。苔痕履宪耿，冰窦鹤踪光。避俗移深广，无人行独梁。明星三五嘒，衡宇永相望。放怀霄雿表，林表树苍苍。如水宁如醴，食鱼不食鲂。吟诗灵宝始，送老石闾方。几见神仙葬，白云即帝乡。犹使儿童识，凿山惧未深。不观高士传，能入酒人林。静兕眠清野，寒鸠笑木阴。天空月色正，零露肃孤砧。若令违初迪，此生总不能。伐幽虫啮木，剔奥石镂棱。济胜非无具，空村但少僧。凭今与吊昔，貉貉一丘仍。愿搜残史册，分付与麋群。十七部从说，三千年试云。迁而上仅见，瞱以后无闻。安得祖龙焰，都将冢屋焚。忽笑黄江夏，徒成鼓吏名。菰芦中俊物，天地一苍生。但信青猿哭，终疑紫凤鸣。无端发浩想，虎仆代龙耕。谁云非太古，叶落不知年。可笑因鸿热，难言受鬼怜。危峦栖逸鹤，浅濑跕飞鸢。莫愠芙蓉老，不如薋菉妍。嗟予生也晚，不及揖公存。四海方无事，知津昔有言。眇然绝俗意，难与世人论。勿曰忠清异，寒烟合一痕。
岁暮山居杂感·其一
作者：谢元汴
朝代：明

岁暮能无感，寒溪淡不声。荧灯一卷守，残柳数株明。日月忘年夭，山川摇客情。搴萝过绝壁，犹恐近浮名。
岁暮山居杂感·其七
作者：谢元汴
朝代：明

干戈离乱后，陟屺有慈亲。一杖依山曲，全家爱水濒。蛮风废蜡腊，竹室杂岐豳。摇落伤心处，峥嵘视葛巾。
岁暮山居杂感·其三
作者：谢元汴
朝代：明

寒雨宾梅发，春枝渐向荣。学无通岁力，病积瘦吟程。二屦疏行迹，双扉覆短桁。惟应书史里，迸筑破愁城。
岁暮山居杂感·其三十
作者：谢元汴
朝代：明

谁云非太古，叶落不知年。可笑因鸿热，难言受鬼怜。危峦栖逸鹤，浅濑跕飞鸢。莫愠芙蓉老，不如薋菉妍。
岁暮山居杂感·其三十一
作者：谢元汴
朝代：明

嗟予生也晚，不及揖公存。四海方无事，知津昔有言。眇然绝俗意，难与世人论。勿曰忠清异，寒烟合一痕。
岁暮山居杂感·其九
作者：谢元汴
朝代：明

阅物当颓纪，交游忆曩时。风流我辈灭，零落在林埼。刻楮真无用，屠龙殊不宜。何如十亩上，日讽伐檀诗。
岁暮山居杂感·其二
作者：谢元汴
朝代：明

谐世无长策，青山作比闾。才名屈宋命，瓻甋马杨书。宁许续天问，偏当赋子虚。依稀尧禹迹，俯仰此焉如。
岁暮山居杂感·其二十
作者：谢元汴
朝代：明

襄城迷七圣，崱巘亦崆峒。松干虬形拙，岩身魑状工。风飘不自北，枭徙尚闻东。夕照灭明外，翳然水木红。
岁暮山居杂感·其二十一
作者：谢元汴
朝代：明

葭律叶霜信，修原眺望遥。颉颃上下鸟，断续短长桥。坠地儿先哭，参天柏后凋。敢为类社树，如彼系陵苕。
岁暮山居杂感·其二十七
作者：谢元汴
朝代：明

若令违初迪，此生总不能。伐幽虫啮木，剔奥石镂棱。济胜非无具，空村但少僧。凭今与吊昔，貉貉一丘仍。
岁暮山居杂感·其二十三
作者：谢元汴
朝代：明

韩陵石一片，以下皆驴鸣。白堕引群豕，青尊对老兵。文人无不可，太上贵忘情。戏作野雩逐，胸中块垒平。
岁暮山居杂感·其二十九
作者：谢元汴
朝代：明

忽笑黄江夏，徒成鼓吏名。菰芦中俊物，天地一苍生。但信青猿哭，终疑紫凤鸣。无端发浩想，虎仆代龙耕。
岁暮山居杂感·其二十二
作者：谢元汴
朝代：明

风雨相餤食，不为乌兔谋。霜呜钟亦应，蘋秀鹿能求。如襮如冠后，似旄似亩丘。神山不可到，此亦凤麟州。
岁暮山居杂感·其二十五
作者：谢元汴
朝代：明

放怀霄雿表，林表树苍苍。如水宁如醴，食鱼不食鲂。吟诗灵宝始，送老石闾方。几见神仙葬，白云即帝乡。
岁暮山居杂感·其二十八
作者：谢元汴
朝代：明

愿搜残史册，分付与麋群。十七部从说，三千年试云。迁而上仅见，瞱以后无闻。安得祖龙焰，都将冢屋焚。
岁暮山居杂感·其二十六
作者：谢元汴
朝代：明

犹使儿童识，凿山惧未深。不观高士传，能入酒人林。静兕眠清野，寒鸠笑木阴。天空月色正，零露肃孤砧。
岁暮山居杂感·其二十四
作者：谢元汴
朝代：明

古道流泉侧，馡然草木香。苔痕履宪耿，冰窦鹤踪光。避俗移深广，无人行独梁。明星三五嘒，衡宇永相望。
岁暮山居杂感·其五
作者：谢元汴
朝代：明

刳形为土木，疵垢全其真。屋角牛宫显，河湄麂步新。飔音凄断楚，日色冷幽蘋。荔佩今无恙，何妨署怪民。
岁暮山居杂感·其八
作者：谢元汴
朝代：明

勿谓门庭寂，楮歌乐成员。一人知己可，四海草庐分。男子疲张裔，英雄壮使君。空山多虎啸，清险月中闻。
岁暮山居杂感·其六
作者：谢元汴
朝代：明

由来世德邈，父子守残经。祠庙颓垣倚，墓田茂草青。妻奴羸百指，鹅鹜绌千翎。破屋吟声满，年年饯客星。
岁暮山居杂感·其十
作者：谢元汴
朝代：明

熊魂日象煜，怪雾秘天倪。白粲冈头草，鬼薪岭上桋。龙门终马走，鸿渐逐鸡栖。百里乡关迩，能无泣路迷。
岁暮山居杂感·其十一
作者：谢元汴
朝代：明

客作混佣保，疏茅俯泌洋。蹲鸱刚半耜，杞犬未成行。厌虎方多误，树兰美不芳。想无庞马辈，胜似萃鱼梁。
岁暮山居杂感·其十七
作者：谢元汴
朝代：明

条枚正直挺，伐木闻丁丁。经济分姜韭，平章课仆伻。樵从青鸟度，人在白烟行。落日柴门掩，波澜众虑生。
岁暮山居杂感·其十三
作者：谢元汴
朝代：明

水根泽腹见，石腭露回湾。鸡黍为供少，鱼蔬适市艰。瞻星礼太乙，筮易兆天山。不与圭峰竞，选形物外间。
岁暮山居杂感·其十九
作者：谢元汴
朝代：明

残年壮抱馁，宝剑床头吟。不见黄河水，倒连天汉深。牧吹纷向夕，寒鸟各依林。痛饮充骚隙，长歌破短襟。
岁暮山居杂感·其十二
作者：谢元汴
朝代：明

自石与山水，无之不字霜。柳州州曰柳，蒋径径从蒋。留使名贤记，烦将缺事详。萧萧稀菊本，风物拟柴桑。
岁暮山居杂感·其十五
作者：谢元汴
朝代：明

种自盘瓠旧，伥蒐燎狒猩。荒祠画壁怪，野祭巫音伧。贵竹鬼方国，海童不夜城。譬如经滟滪，达者得其平。
岁暮山居杂感·其十八
作者：谢元汴
朝代：明

从兹谢坲坱，上屋骑危樯。绣？妇人服，蜉蝣公子裳。綦巾非不美，岸帻未为狂。到有残汀沚，相徉鸥鹭傍。
岁暮山居杂感·其十八
作者：谢元汴
朝代：明
体裁：五言律诗

从兹谢坲坱，上屋骑危樯。绣�妇人服，蜉蝣公子裳。綦巾非不美，岸帻未为狂。到有残汀沚，相徉鸥鹭傍。
岁暮山居杂感·其十六
作者：谢元汴
朝代：明

逐麛良已老，臣壮不如人。大抵鼋鼍窟，犹然虎豹邻。孤村明远火，细雨澹萧晨。未审古槃涧，今当第几伦。
岁暮山居杂感·其十四
作者：谢元汴
朝代：明

闭门深拔剌，落落少交知。勿涉恶溪水，长吟不肖诗。重华才子谱，元祐党人碑。所以萧升佐，能登季札祠。
岁暮山居杂感·其四
作者：谢元汴
朝代：明

胸有真山水，看山何必山。振衣千仞际，坐客下床间。楚汉人安往，英雄事可删。嗣宗与叔夜，各梦不相关。
张丹书明府以艰归济南赋别
作者：谢元汴
朝代：明

天涯淼淼失因亲，惜别犹能追古人。岱岳形垠神肃穆，鳄川风泽气嶙峋。废莪往事何堪说，陟岵诸诗尚可论。君去为询渭叟迹，勿忘桑浦老垂纶。
得家报及袁于人江右书
作者：谢元汴
朝代：明

不意儿书至，欢闻老母安。既云公税急，矧又仆程难。申以龙沙札，正当菖涧寒。迟予深柳下，尊酒共盘桓。
怀古再用前韵三首
作者：谢元汴
朝代：明

韩山高崱屶，烂斧我荛刍。开凿五丁手，艰虞九坂途。君为云汉锦，我作衣裳襦。譬若花开落，任其茵与污。孤山与梁益，晦显亦何殊。梅鹤非忘世，马牛可运租。冬青谁麦饭，汉贼费吁谟。心迹隆中并，高风处士逋。若论文章事，小巫或大巫。吟诗贾岛瘦，咏树庾山枯。潋潋河流缓，离离竹影敷。白烟空一抹，藜莠弥平芜。
怀古再用前韵三首·其一
作者：谢元汴
朝代：明

韩山高崱屶，烂斧我荛刍。开凿五丁手，艰虞九坂途。君为云汉锦，我作衣裳襦。譬若花开落，任其茵与污。
怀古再用前韵三首·其三
作者：谢元汴
朝代：明

若论文章事，小巫或大巫。吟诗贾岛瘦，咏树庾山枯。潋潋河流缓，离离竹影敷。白烟空一抹，藜莠弥平芜。
怀古再用前韵三首·其二
作者：谢元汴
朝代：明

孤山与梁益，晦显亦何殊。梅鹤非忘世，马牛可运租。冬青谁麦饭，汉贼费吁谟。心迹隆中并，高风处士逋。
戊子二月六日郭正夫先辈招同陶社和韵二律
作者：谢元汴
朝代：明

阳阿晞发漫称民，洒泪新亭己愧臣。劫火不烧商士蕨，桃花可识秦时人。以吾孤咏浊音鼻，遇子同舟垫角巾。埋照名山总市誉，笑随荷锸睨天真。焚兰灼艾勿嗟时，揽茝纫芳幸及兹。惜逝畏居日月后，蹇修渺与水山期。惭从地下逢弘演，浪向人间诵楚辞。泉石自敦閒姓字，首山离冢岂余欺。
戊子二月六日郭正夫先辈招同陶社和韵二律·其一
作者：谢元汴
朝代：明

阳阿晞发漫称民，洒泪新亭己愧臣。劫火不烧商士蕨，桃花可识秦时人。以吾孤咏浊音鼻，遇子同舟垫角巾。埋照名山总市誉，笑随荷锸睨天真。
戊子二月六日郭正夫先辈招同陶社和韵二律·其二
作者：谢元汴
朝代：明

焚兰灼艾勿嗟时，揽茝纫芳幸及兹。惜逝畏居日月后，蹇修渺与水山期。惭从地下逢弘演，浪向人间诵楚辞。泉石自敦閒姓字，首山离冢岂余欺。
扬舲即成
作者：谢元汴
朝代：明

每道奔舟如骏马，却因舟疾戒风涛。予心不畏波澜阔，急溜乘潮八尺高。